title: Black Mirror

text: "Black Mirrorin" tyylilajina on spekulatiivinen fiktio. Lisäksi siinä on satiirisia elementtejä. Sarjan jaksot ovat juonellisesti toisistaan erillisiä, lähes kaikilla jaksoilla on eri ohjaaja, ja joka jaksossa on eri näyttelijät. Yhdistävänä teemana on uusien teknologioiden ja niiden yhteiskunnallisten vaikutusten tarkastelu. Sarjan tunnelmaa on verrattu vanhaan scifi-fantasiasarjaan "Hämärän rajamailla".


title: Black Mirror

text: Vuonna 2012 "Black Mirror" voitti Kansainvälisen Emmy-palkinnon kategoriassa TV-elokuva/minisarja. Vuonna 2014 "Black Mirror" voitti Peabody-palkinnon. Kirjailija Stephen King on kertonut olevansa sarjan fani.


title: Black Mirror

text: Joulukuussa 2018 Netflix julkaisi sarjan tyylisen elokuvan "Black Mirror: Bandersnatch", jossa katsoja päättää tarinan kulun interaktiivisesti annettujen vaihtoehtojen kautta.


title: Asuntopolitiikka

text: Asuntopolitiikka on asuntomarkkinoiden julkista ohjausta.


title: Asuntopolitiikka

text: Julkisen vallan harjoittaman asuntopolitiikan katsotaan syntyneen reaktiona teollistumisen ja kaupungistumisen aiheuttamiin yhdyskuntarakenteellisiin ja sosiaalisiin muutoksiin. Kaupunkien laitamaille nousseet asumaoloiltaan puutteelliset asuinalueet synnyttivät asuntokysymyksen, jonka ratkaisemiseksi käytiin aatteellista keskustelua. Se konkretisoitui julkiselle vallalle esitettyinä vaatimuksina. Asuntopolitiikan voi jakaa aineettomaan ja aineelliseen politiikkaan, josta jälkimmäinen käsittää käytännön toimenpiteet. Valtion harjoittamassa asuntopolitiikassa aineeton ja aineellinen sekoittuvat.


title: Asuntopolitiikka

text: Perinteisesti asuntopolitiikka on luettu sosiaalipolitiikan sektoriksi, jolloin sen pitäisi toteuttaa sosiaalipolitiikan tavoitteita. Asuntopolitiikkaa on kutsuttu markkinoiden sosiaalipolitiikaksi: sillä on ollut vahvat kytkennät talous-, työvoima- ja rahapolitiikkaan. Asuntojen tuotannossa yksityisellä sektorilla on julkista huomattavasti vahvempi rooli, toisin kuin monissa muissa perinteisissä sosiaalipolitiikan lohkoissa, kuten terveydenhuollon tai koulutuksen järjestämisessä.


title: Asuntopolitiikka

text:
Asumisen eli suojan ja turvan tarve on yksi ihmisen perustarpeista. Vaatimustaso asumisen suhteen muuttuu eri aikoina ja paikoissa, mistä seuraa epäkohtien ilmenemistä. Epäkohtia ovat asuntopula, asuntojen laadullinen puutteellisuus ja ahtaus sekä asuntojen kalleus. Epäkohdat voivat johtaa terveydellisiin haittoihin, epäviihtyisyyteen sekä väestöpoliittisiin ja sosiaalisiin haittoihin. Asuntopolitiikalla pyritään estämään ja poistamaan haittoja synnyttäviä epäkohtia. Heikki Wariksen määritelmän mukaan:
Vuonna 1986 vahvistetun valtakunnallisen asuntopoliittisen ohjelman mukainen asuntopolitiikan määritelmä vastaa vähäisin sanamuutoksin Wariksen määritelmää. Vuonna 2016 Suomen ympäristöministeriö määrittelee asuntopolitiikan näin:


title: Asuntopolitiikka

text: Hanna Kettusen ja Hannu Ruonavaaran mukaan asuntopolitiikan voi jakaa neljään eri vaiheeseen, joita ovat perustamisvaihe, rakentamisvaihe, hallinnointivaihe ja purkamis- tai supistumisvaihe. Ensimmäisessä vaiheessa julkistetaan julkisen vallan toimenpiteet asuntomarkkinoiden ohjaamiseen. Toisessa vaiheessa asuntopula pyritään poistamaan massarakentamisella. Kolmannessa vaiheessa keskitytään asuntokannan ylläpitämiseen, ja neljännessä vaiheessa vastuuta asuntokysymyksestä siirretään takaisin markkinoille. Kettusen ja Ruonavaaran mukaan neljäs vaihe toteutui Suomessa 1990-luvulla, jolloin luovuttiin vuokrasäännöstelystä.


title: Asuntopolitiikka

text: Seppo Laakson ja Heikki Loikkasen mukaan asuntopolitiikan keinot voi jakaa kolmeen osa-alueeseen: vakauttamiseen (stabilisaatio), kohdentamiseen (allokaatio) ja jakamiseen (distribuutio). Asuntomarkkinoilta voi pyrkiä poistamaan epävakautta finanssipolitiikalla esimerkiksi verohelpotusten muodossa; kohdentamisella taas pyritään tehostamaan asuntojen tuotantoa ja kulutusta esimerkiksi tonttipolitiikan kautta; ja jakamisella voi pyrkiä vaikuttamaan asumiskustannusten osuuteen kotitalouden käytettävissä olevista rahatuloista. Laakson ja Loikkasen mukaan asuntopolitiikan peruskysymys on, tulisiko sen olla yleistä, eli koko asuntokantaan vaikuttavaa, vai erityistä, eli tiettyyn osaan asuntotarjonnasta vaikuttavaa.


title: Asuntopolitiikka

text: Nordean pääekonomisti Aki Kangasharjun mukaan tonttien parempi saatavuus rakentamiseen olisi ratkaiseva keino asumiskulujen alentamiseen. Suomessa on hänen mukaansa euromaiden ja Pohjoismaiden korkeimmat asumiskulut. Lisäkeino olisi se, että kiinteistövero määräytyisi maapohjan mukaan eikä nousisi, vaikka tontille rakentaisi kuinka paljon kerrosneliöitä tahansa.


title: Asuntopolitiikka

text: Suomessa asuntokysymys liittyi alun perin terveysnäkökohtiin, sillä puutteelliset asumisolot olivat yhteydessä tuberkuloosin leviämiseen. Julkinen valta tarjosi asuntokysymyksen ratkaisuun varsin vähän materiaalisia ratkaisuja ennen toisen maailmansodan jälkeistä aikaa; työväenasuntoja saatettiin rahoittaa, mutta pysyvää asumistukea tai asuntokysymystä ratkovaa hallintoa ei saatu aikaan. Varsinainen asuntopolitiikka alkoi syntyä vasta jälleenrakennusaikana, jolloin aloitettiin kaupungeissa ja kauppaloissa vuokra- ja asuntosäännöstely sekä säädettiin verohuojennuksia asuntotuotannolle. Vuonna 1949 luotiin väliaikaiseksi tarkoitettu Arava, joka myönsi lainoja asuntotuotantoon. Se oli supistunut eduskuntakäsittelyssä ”pikku-Aravaksi”, sillä sen tehtävistä poistettiin muun muassa asuntopoliittisten yleissuunnitelmien tekeminen. Vuoden 1966/68 asuntotuotantolaki vakiinnutti valtion asuntolainotuksen.


title: Asuntopolitiikka

text: Asumisen rahoitus- ja kehittämiskeskus myöntää asuntotuotantoon avustuksia, tukia ja takauksia.


title: Mannerheimin muistolaatta (Kalisz)

text: Suomen marsalkka, presidentti Carl Gustaf Mannerheimin muistolaatta paljastettiin Kaliszissa, Puolassa 7. kesäkuuta 2014. Muistolaatan paljastivat ministeri Ilkka Suominen ja rouva Riitta Suominen.


title: Mannerheimin muistolaatta (Kalisz)

text: Muistolaatan yhteydessä sisääntuloaulassa on Mannerheimin tarina ja valokuvia. Laatta sijaitsee Puolan tasavallan toisen presidentin Stanisław Wojciechowskin mukaan nimetyssä Kaliszin valtiollisessa ammattikorkeakoulussa () osoitteessa Nowy Świat 4, Kalisz. Rakennus oli Aleksandran rakuunarykmentin käytössä.


title: Mannerheimin muistolaatta (Kalisz)

text: Valmistuttuaan Nikolain ratsuväkiopistosta vuonna 1889 kornetti Carl Gustav Emil Mannerheim sai 10. elokuuta 1889 komennuksen Puolan alueella olevaan Kaliszin kaupungissa olevaan 15. Aleksandran rakuunarykmenttiin. Mannerheim toimi eskadroonan nuorimpana upseerina. Joulukuussa 1890 Mannerheim sai virkasiirron Chevalier-kaartin rykmenttiin Pietariin.


title: Rauli Helminen

text: Rauli Kalervo Helminen (s. 1933) on suomalainen sotilas. Hänet ylennettiin kenraalimajuriksi 1988. Hän oli ilmatorjunnan tarkastaja 1987–1988, Afganistanissa ja Pakistanissa toimivan Yhdistyneiden kansakuntien tarkkailijajoukon päällikkö 1988–1990 ja pääesikunnan huoltopäällikkö 1990–1993.


title: Rauli Helminen

text: Helmisen isä oli kenraaliluutnantti Frans Helminen.


title: Lain promulgointi

text: Lain promulgointi tarkoittaa klassisessa valtiosääntökäsitteistössä lain allekirjoittamista valtionpäämiehen toimesta ja ministerivarmennuksin.


title: Lain promulgointi

text: Suomessa lain promulgointi eli antaminen (utfärdande av lag) viittaa toimenpidesarjaan, jossa tasavallan presidentti vahvistaa sekä allekirjoittaa lain ja ministeri varmentaa asiakirjan. Voimaan tullakseen laki on julkaistava Suomen säädöskokoelmassa.


title: Lain promulgointi

text: Valtiosääntöjen historiassa on ollut jaksoja, jolloin valtion päämies, monarkki tai presidentti, on pyrkinyt estämään parlamentin hyväksymän lain voimaantulon puuttumalla johonkin teknisluontoiseen menettelytapavaiheeseen ennen lain tosiasiallista voimaantuloa estääkseen lain toteutumisen. Esimerkkinä tästä oli monarkin pyrkimys mitätöidä parlamentin tahto kieltäytymällä vahvistamasta tai allekirjoittamasta kansanedustuslaitoksen hyväksymää lakia.


title: Lain promulgointi

text: Parlamentin päätöksen jälkeiset menettelyvaiheet pyrittiin määrittelemään tarkasti, ja samassa yhteydessä säänneltiin se, kuka mistäkin vaiheesta päättää. Tällaisia vaiheita ovat mm. suomalaisin termein "lain antaminen", joka tarkoitti valtionpäämiehen allekirjoitusta säädökselle, ja "lain vahvistaminen", joka tarkoitti valtionpäämiehen nimenomaista päätöstä siitä, että hän hyväksyy parlamenttipäätöksen toteutuksen. Valtionpäämiehelle varattiin usein ns. lainsäädännöllinen veto-oikeus eli valta jättää laki vahvistamatta. Viimeisenä vaiheena lainsäädäntömenettelyssä on "lain julkaiseminen".


title: Lain promulgointi

text: Valtionpäämiehen valta rajattiin tarkoilla säännöksillä lain vahvistamisesta oikeusvaikutuksineen. Tällä varmistettiin mm. se, ettei valtionpäämies voinut estää lain tosiasiallisia vaikutuksia esimerkiksi kieltäytymällä allekirjoittamasta lakia tai estämällä sen julkaisemisen.


title: Lain promulgointi

text: Edellä mainitut termit olivat käytössä jo vuoden 1919 hallitusmuodon aikana, mutta edellisissä kappaleissa kuvattuja tendenssejä ei juuri esiintynyt Suomessa, joskin niiden käyttömahdollisuuksista keskusteltiin valtiosääntöoikeudellisessa kirjallisuudessa relaatiossa valtionpäämiehen tai hallituksen toimivaltaan estää eduskunnan tahallaan säätämän perustuslain vastaisen lain voimaantulo. Lain vahvistusvalta ja mahdollisuus kieltäytyä vahvistamasta lakia oli jo vuoden 1919 hallitusmuodossa (kuten on myös vuoden 2000 perustuslaissa) säännelty tasavallan presidentin valtaoikeus (ns. presidentin lykkäävä veto-oikeus).


title: Pertti Hietanen

text: Pertti Johannes Hietanen (s. 1937–2012) on suomalainen valokuvaaja. Hänen merkittäviä näyttelyjään ovat olleet "Kilometri keskustasta" (1972), jossa hän kuvasi alkoholisteja, ja "Hiljainen maa" (1986), jossa hän kuvasi ihmisen suhdetta maahan.


title: Arda (joki)

text:
Arda () eli Árdas () on joki, joka virtaa Bulgarian ja Kreikan alueilla. Sen pituus on noin 290 kilometriä. Joki saa alkunsa Rodópivuorilta Smoljanin läheltä Bulgariasta. Se kulkee enimmäkseen Bulgarian alueella. Kreikassa se kulkee halki Évroksen alueyksikön alueen. Joki laskee Évros- eli Maritsa-jokeen Kreikan ja Turkin rajalla.
Joessa on useita patoja sähköntuotannon, vesihuollon ja kastelun tarpeisiin.


title: Q Putti 5

text: Q Putti 5 (engl. "Q Pootle 5") on animoitu televisio-ohjelma, joka perustuu Nick Butterworthin kirjoihin. Ohjelmassa päästään tutustumaan Okidoki-nimiseen pieneen tähtien joukosta löytyvään planeettaan, jolla asustaa avaruusolio Q Putti 5 ystävineen. Ohjelmaa esitetään Pikku Kakkosessa kanavalla Yle TV2 torstai-iltapäivisin.


title: Asopós

text: Asopós (, , ) voi viitata seuraaviin jokiin Kreikassa:


title: Asopós (Boiotia)

text: Asopós () on joki, joka virtaa Keski-Kreikassa. Sen pituus on 57 kilometriä. Joki saa alkunsa Kithairónas-vuorelta. Se virtaa Thívan tasangolla ja ohittaa muun muassa Léfktran, Oinófytan, Sykáminon ja Oropóksen. Se laskee Eteläiseen Euboianlahteen Chalkoútsin kaupungin kohdalla.


title: Asopós (Boiotia)

text: Kreikkalaisessa mytologiassa joki yhdistyi Asopos-nimiseen joenjumalaan Sikyoniassa sijainneen samannimisen joen ohella.


title: Kompsátos

text: Kompsátos () eli "Kouroú" (Κουρού, myös "Kurú") on joki, joka virtaa Länsi-Traakiassa Kreikassa. Sen pituus on 68 kilometriä. Joki saa alkunsa Läntisiltä Rodópeilta ja se laskee Vistonída-järveen.


title: Kompsátos

text: Polýanthon kylän lähellä joen ylittää 1600- tai 1700-luvulla rakennettu kivinen silta.


title: Kósynthos

text: Kósynthos (), antiikin Kossinites (, ), on joki, joka virtaa Länsi-Traakiassa Kreikassa. Sen pituus on 55 kilometriä. Joki saa alkunsa Koúla-vuorten Chaïntoú-vuorelta. Se kulkee Xánthin kaupungin läpi ja laskee Vistonída-järveen.


title: Ladopótamos

text: Ladopótamos (), myös "Livadopótamos" (Λιβαδοπόταμος) tai "Zelovítis"/"Zélovas" (Ζελοβίτης/Ζέλοβας), on joki, joka virtaa Länsi-Makedoniassa Pohjois-Kreikassa. Sen pituus on noin 25 kilometriä. Joki saa alkunsa Varnoúntas- eli Baba-vuorelta ja se laskee Aliákmonas-jokeen lähellä Maniákoin ja Kastorián kaupunkeja. Ladopótamos on Aliákmonaksen merkittävimpiä sivujokia.


title: Líssos

text: Líssos () eli "Filioúris" (Φιλιούρης) on joki, joka virtaa Länsi-Traakiassa Kreikassa. Sen pituus on noin 58 kilometriä. Joki saa alkunsa Itäisiltä Rodópeilta läheltä Myrtískin ja Vyrsínin kyliä ja se laskee Anoichtónlahteen Traakianmeressä lähellä Ímeroksen ja Ampelákian kyliä. Joen valuma-alue on noin 800 neliökilometriä.


title: Lissos

text: Lissos (, ) voi viitata seuraaviin:


title: Loudías

text:
Loudías () tai "Lydías" (Λυδίας) eli "Mavronéri" (Μαυρονέρι) on joki, joka virtaa Makedoniassa Pohjois-Kreikassa. Sen pituus on 60 kilometriä. Joki saa alkunsa Vóras-vuorilta ja se laskee Thermaïkóslahteen.
Loudías toimii Thessalonikin alueyksikön ja Imathian alueyksikön luonnollisena rajana. Se ohittaa muun muassa Giannitsán ja Péllan kaupungit. Laskiessaan mereen joki muodostaa yhdessä Axiós-, Aliákmonas- ja Gallikós-jokien kanssa laajan suistoalueen, joka muodostaa Axióksen suiston kansallispuiston.


title: Loudías

text: Nykyisin Loudías on muutettu noin 40 kilometrin matkalta käytännössä keinotekoiseksi kanavaksi, joka kerää vedet Giannitsán ja Imathian tasangoilta. Kanavointi on tehty 1930-luvulla Giannitsá-järven ja alueen soiden kuivaamisen yhteydessä. Kanavoinnin ansiosta Loudías on myös Kreikan harvoja purjehduskelpoisia jokia.


title: Pineiós (Peloponnesos)

text:
Pineiós (), antiikin Peneios, on joki, joka virtaa Peloponnesoksen niemimaalla Kreikassa. Sen pituus on 70 kilometriä. Joki saa alkunsa Erýmanthos-vuorelta ja se laskee Joonianmereen lähellä Gastoúnin kaupunkia.
Pineiós virtaa läpi Eliksen tasangon. Joki on padottu Kéntron kylässä. Patoallas muodostaa Pineióksen tekojärven. Pineióksen kunta ja Ilídan kunnan Pineían kunnallisyksikkö ovat saaneet nimensä joesta.


title: Pineiós (Peloponnesos)

text: Kreikkalaisessa mytologiassa joki yhdistyi Peneios-nimiseen joenjumalaan, vaikkakin varsinaisesti tämä samastettiin Thessalian tunnetumpaan Pineiós-jokeen. Myytissä Herakles puhdisti Augeiaan tallit kääntämällä Peneioksen ja Alfeioksen virtaukset.


title: Titarísios

text: Titarísios () eli "Xeriás" (Ξεριάς) on joki, joka virtaa Thessaliassa Kreikassa. Sen pituus on 70 kilometriä. Joki saa alkunsa Ólympos-vuorelta ja se laskee Pineiós-jokeen Týrnavoksen kunnassa lähellä Rodián kylää. Titarísios on Pineióksen merkittävimpiä sivujokia.


title: Erkki Hietaniemi

text: Erkki Johannes Hietaniemi (s. 30. heinäkuuta 1929 Helsinki) on suomalainen juristi. Hän on ollut oikeuskanslerinviraston yleisen osaston osastopäällikkö 1972–1985 ja viraston kansliapäällikkö 1985–1993.


title: Vosvózis

text: Vosvózis () on joki, joka virtaa Länsi-Traakiassa Kreikassa. Sen pituus on 53 kilometriä. Joki saa alkunsa Papíkio-vuorelta. Se virtaa Komotinín kaupungin halki ja laskee Ismarída-järveen, jonka vedet laskevat edelleen Anoichtónlahteen Traakianmeressä. Joen valuma-alue on noin 340 neliökilometriä.


title: Matti Hillbom

text: Matti Eero Juhani Hillbom (s. 1944) on suomalainen lääkäri. Hän on ollut Oulun yliopiston neurologian professori 1989. Hänen tutkimuskohteinaan ovat olleet alkoholifysiologia ja -sairaudet sekä neurologia.


title: Matti Hillbom

text: Hillbomin isä oli neurologi, professori Eero August Hillbom.


title: Hilmo

text: Hilmo eli Hilmonkoski on vesivoimala Kannonkosken Kämärissä. Sen omistajaksi tuli 1985 Keski-Suomen Valo Oy. Vuonna 1957 valmistuneen voimalan putous on 23,7 metriä ja teho 6 MW. Myöhemmin voimala siirtyi Vattenfallin omistukseen.


title: Pelimies (televisiosarja)

text: Pelimies on 17. syyskuuta 2016 MTV3-kanavalla alkanut suomalainen komediasarja, jossa Joonas Nordman imitoi tunnettuja suomalaisia poliitikkoja. Sarjan päähahmona on Pelimies, jonka esikuvana voidaan pitää Hjallis Harkimoa. "Pelimies" on tyyliltään ajankohtainen poliittinen satiiri. Sarjan molemmat kaudet olivat ehdolla vuoden komedia- ja sketsiohjelmaksi Kultainen Venla -gaalassa.


title: Pelimies (televisiosarja)

text: MTV tiedotti toukokuussa 2017 ohjelman jatkuvan toiselle tuotantokaudelle. Toisella kaudella julkaistaan myös joka viikko yksi Pelimies Extra -jakso.


title: Harri Hintikka

text: Harri Juhani Hintikka (27. maaliskuuta 1937 – 5. elokuuta 2010) oli suomalainen diplomi-insinööri ja teollisuusjohtaja. Hänelle myönnettiin vuorineuvoksen arvonimi 1987. Hintikka oli Polar-rakennusyhtiön toimitusjohtaja 1983–1986 ja pääjohtaja 1986–1993.


title: Kyösti Holma

text: Kyösti Matias Holma (s. 1942) on suomalainen oikeustieteilijä. Hän on ollut Lapin korkeakoulun, sittemmin Lapin yliopiston, yksityisoikeuden professori vuodesat 1990. Hän tutki ympäristöoikeutta, kaavoitusta ja pakkolunastusta. Hän jäi eläkkeelle 2006.


title: Suomen ihanimmat häät

text: Suomen ihanimmat häät on 15. maaliskuuta 2016 AVA-kanavalla alkanut tositelevisiosarja, jossa seurataan naimisiin menevien pariskuntien häävalmisteluja ja -juhlia. Jokaisessa jaksossa kuullaan myös pariskuntien rakkaustarina. Ohjelmaa juontaa Tuija Pehkonen.


title: Criminal (vuoden 2016 elokuva)

text: Criminal on vuonna 2016 ensi-iltansa saanut Ariel Vromenin ohjaama yhdysvaltalais-brittiläinen tieteis- ja toimintatrillerielokuva, jonka pääosissa ovat Kevin Costner, Gary Oldman, Tommy Lee Jones, Alice Eve ja Gal Gadot. "Criminalin" käsikirjoittivat Douglas Cook ja David Weisberg ja tuottivat Chris Bender, Christa Campbell, Mark Gill, Matthew O’Toole, J. C. Spink ja Jake Weiner.


title: Criminal (vuoden 2016 elokuva)

text: "Criminal" kertoo vaarallisesta ja arvaamattomasta Jerico Stewart -nimisestä sosiopaattisesta kuolemaantuomitusta vangista (Kevin Costner), jonka aivoihin tohtori Micah Franks (Tommy Lee Jones) istuttaa CIA:n johtajan Quaker Wellsin (Gary Oldman) käskystä kuolleen CIA:n agentin Bill Popen (Ryan Reynolds) taidot, salaisuudet ja muistot, jotta Stewart voi viedä loppuun Popen tehtävän pysäyttää pirullinen suunnitelma, minkä takana on anarkistiksi muuttunut teollisuusmies Xavier Heimdahl (Jordi Mollà).


title: Criminal (vuoden 2016 elokuva)

text: 20. kesäkuuta 2013 ilmoitettiin Millennium Filmsin ostaneen Douglas Cookin ja David Weisbergin kirjoittaman käsikirjoituksen. Millennium Films palkkasi elokuvan ohjaajaksi Ariel Vromenin 13. syyskuuta 2013. "Criminalin" roolijako tehtiin kesä-syyskuun 2014 aikana. Kevin Costner palkattiin Jerico Stewartin rooliin 17. kesäkuuta. 23. heinäkuuta ilmoitettiin Gary Oldmanin kiinnittämisestä CIA:n johtaja Quaker Wellsin rooliin ja Tommy Lee Jonesin kiinnittämisestä neurotieteilijä Micah Franksin rooliin. Ryan Reynoldsin palkkaamisesta kerrottiin 4. elokuuta ja Alice Even 7. elokuuta. Jordi Mollà liittyi näyttelijäkaartiin 11. elokuuta, Gal Gadot 12. elokuuta ja Antje Traue 26. syyskuuta.


title: Criminal (vuoden 2016 elokuva)

text: "Criminalin" kuvaukset alkoivat Lontoossa 4. syyskuuta 2014. Lontoossa elokuvan kuvauspaikkoina olivat Croydonin, Tower Hamletsin, Camdenin ja Kingston upon Thamesin kaupunkipiirit. Croydonissa elokuvaa kuvattiin Croydon Collegessa. Tower Hamletsissa elokuvan kuvauspaikkana oli Whites Row’n pysäköintialue Spitalfieldsin kaupunginosassa. Camdenissa elokuvan kuvauspaikkana oli Bloomsburyn kaupunginosa, jossa elokuvaa kuvattiin Lontoon yliopistoon kuuluvan SOAS:n kirjastossa. Kingston upon Thamesissa elokuvaa kuvattiin King’s Road -kadulla. Lontoon lisäksi elokuvaa kuvattiin Camber Sandsin rannalla Camberin kylässä East Sussexissa, Blackbushe Airportin lentokentällä Yateleyn kunnassa Hampshiressa ja eräällä Britannian kuninkaallisten ilmavoimien asemalla, joka sijaitsee lähellä St Athanin kuntaa Vale of Glamorganissa, Walesissa. Millennium Filmsin lisäksi elokuvan tuotantoyhtiöinä olivat BenderSpink, Campbell-Grobman Films ja Lionsgate. "Criminalin" budjettina oli 31,5 miljoonaa dollaria.


title: Criminal (vuoden 2016 elokuva)

text: "Criminal" sai ensi-iltansa Israelissa, Tel Avivissa 5. huhtikuuta 2016. Ison-Britannian ensi-ilta oli Lontoossa 7. huhtikuuta 2016 ja Yhdysvaltain New Yorkissa 11. huhtikuuta 2016. Maanlaajuisen teatteriensi-illan elokuva sai Yhdysvalloissa ja Isossa-Britanniassa 15. huhtikuuta 2016. Alun perin elokuva piti julkaista Yhdysvalloissa 22. tammikuuta 2016, mutta elokuussa 2015 julkaisupäivää siirrettiin huhtikuun 15. päivään. "Criminalin" teatterilevittäjänä Yhdysvalloissa oli Summit Entertainment ja Isossa-Britanniassa Lionsgate.


title: Criminal (vuoden 2016 elokuva)

text: "Criminal" ei tuottanut odotetusti; sen uskottiin tuottavan 9-12 miljoonaa dollaria avausviikonloppunaan, jolloin se sai ensi-iltansa 2 683 elokuvateatterissa, mutta lipputuloja kertyikin vain 5 767 278 dollaria. "Criminal" tuotti Yhdysvalloissa 6-viikkoisen teatterikierroksensa aikana yhteensä 14 708 696 dollaria ja ulkomailla 21 381 531 dollaria. Maailmanlaajuisesti "Criminal" tuotti yhteensä 36 090 227 dollarin lipputulot.


title: Criminal (vuoden 2016 elokuva)

text: Ilmestyessään "Criminal" sai elokuvakriitikoilta kielteisen vastaanoton. Rotten Tomatoes -sivuston mukaan 30% kriitikoista on antanut elokuvalle positiivisen arvosanan 4,4/10 keskiarvolla. Keräys perustuu 115 arviointiin. 19 756 käyttäjästä 50% on antanut elokuvalle positiivisen arvosanan 3,3/5 keskiarvolla. Metacritic-sivuston mukaan 26 arvostelun perusteella elokuva on saanut 37 pistettä sadasta mahdollisesta. Metacriticin 103 käyttäjää on antanut elokuvalle keskiarvon 7,4/10. Internet Movie Databasen 22 725 käyttäjää on antanut elokuvalle keskiarvon 6,3/10.


title: Criminal (vuoden 2016 elokuva)

text: Lionsgate julkaisi "Criminalin" Yhdysvalloissa DVD:lle ja blu-raylle 26. heinäkuuta 2016.


title: Elokuvajuhlat

text: Elokuvajuhlat, elokuvafestivaalit tai filmifestivaalit ovat säännöllisesti, yleensä vuosittain järjestettäviä tilaisuuksia, joissa elokuvatuotanto esittäytyy tuottajille, jakelijoille, kriitikoille ja muille asiasta kiinnostuneille. Elokuvajuhlilla arvioidaan uusia tai erinomaisia elokuvia. Niissä näytetään elokuvaesityksiä ja useimmiten jaetaan palkintoja parhaista elokuvista. Filmifestivaaleja sponsoroivat kansalliset tai paikalliset kulttuuri-instituutiot, alan järjestöt ja kokeelliset elokuvaryhmät. Ne voivat saada myös yhteiskunnan tukea. Elokuvajuhlia järjestetään maailmassa satoja vuosittain.


title: Elokuvajuhlat

text: Ensimmäistä merkittävää elokuvafestivaalia vietettiin Venetsiassa, Italiassa 1932. Huomattavia elokuvajuhlia järjestetään Cannesissa (vuodesta 1946), Berliinissä (vuodesta 1952) ja Torontossa (vuodesta 1976). Valtaosa festivaaleista ovat, joko epäkilpailullisia (Montreal) tai kilpailullisia (San Sebastián), missä palkintoja myönnetään; tai molempia, kuten Cannesin ja Berliinin elokuvajuhlat.


title: Elokuvajuhlat

text: Festivaalit tarjoavat elokuvanäytösten ohella myös tilaisuuden keskustella taiteellisesta kehityksestä elokuvissa. Elokuvajuhlat tarjoavat pitkäaikaisempaa näkyvyyttä kaupallisesti hankalille elokuville ja tarjoavat tuottajille ja jälleenmyyjille hyvän markkinapaikan ulkomaisten esitysoikeuksien myyntiin ja ostamiseen. Kauppoja hierotaan usein teatterilämpiössä tai kahviossa.


title: Elokuvajuhlat

text: Monia festivaaleja järjestetään lomakohteissa sesonkiajan ulkopuolella. Elokuvafestivaaleja, jotka erikoistuvat lyhytelokuviin pidetään muun muassa Mannheimissa, Saksassa ja Toursissa, Ranskassa. On myös erittäin erikoistuneita juhlia, joissa teemana on vedenalainen kuvaus tai tietyt aiheet, kuten vuorikiipeily. Pohjoismaiden vanhin ja suurin lyhytelokuvafestivaali on Tampereen elokuvajuhlat (vuodesta 1969).


title: Martin Růžička

text: Martin Růžička (s. 15. joulukuuta 1985 Beroun, Tšekkoslovakia) on tšekkiläinen jääkiekkoilija ja maailmanmestari, joka pelaa kotimaassaan Extraliga-joukkue HC Třinecissä. Hän on pelipaikaltaan oikea laitahyökkääjä, mutta Růžička osaa pelata myös keskellä. Eliteprospets.com -sivuston Ulf Anderssonin mukaan hän on nopea hyökkääjä, joka on luontainen hyökkäyspään pelaaja. Růžičkalla on myös hyvä laukaus ja hän osaa luoda maalipaikkoja. Růžičkan heikkouksiin kuuluu fyysinen peli. Hän laukoo oikealta.


title: Martin Růžička

text: Růžička on HC Berounští Medvědin kasvatti. Hän siirtyi juniorina sittemmin HC Sparta Prahaan, josta Růžička siirtyi B-juniori-ikäisenä HC Kladnoon kaudeksi 2001–2002. Kauden 2002–2003 päätteeksi hän voitti A-nuorten sarja Extraliga juniorůn mestaruuden. WHL-joukkue Everett Silvertips varasi Růžičkan 55. pelaajana . Hän siirtyi joukkueeseen kaudeksi 2003–2004, jolloin Růžička eteni Silvertipsin kanssa aina Ed Chynoweth Cup -finaaleihin saakka. WHL:n mestaruuden ei kuitenkin Medicine Hat Tigers otteluvoitoin 4–0. Kaudeksi 2004–2005 hänen WHL-joukkueekseen vaihtui Lethbridge Hurricanes.


title: Martin Růžička

text: Kaudeksi 2005–2006 Růžička palasi kotimaahansa ja siirtyi junioriuraltaan tuttuun HC Sparta Prahaan. Hänen tulokaskautensa Extraligassa toi 29 runkosarja- ja yhdeksässä playoff-ottelussa yhden syöttöpisteen. Růžička edusti Spartaa kauden aikana myös Spengler Cupissa. Hän pelasi kauden aikana myös 13 ottelua lainalla kasvattajaseurassaan HC Berounští Medvědissä sarjatasoa alempana 1. česká hokejová ligassa. Kaudeksi 2006–2007 hän siirtyi jatkamaan Extraliga-uraansa HC Znojemští Orliin. Růžička oli tehoilla 9+7=16 joukkueen kolmanneksi paras pistemies Aleš Padělekin kanssa. Kolmen Znojmossa vietetyn vuoden jälkeen Růžička siirtyi kaudeksi 2009–2010 HC Třineciin. Hän teki läpimurtonsa Extraligassa ja oli tehoilla 23+24=47 joukkueensa paras maalintekijä ja toiseksi paras pistemies Ladislav Kohnin jälkeen. Růžička sijoittui liigan maalipörssissä viidenneksi ja jakoi pistepörssin seitsemännen sijan HC Vítkovicen Jiří Burgerin kanssa. Elokuun 2010 lopulla hän teki kaksivuotisen jatkosopimuksen Třinecin kanssa.


title: Martin Růžička

text: Růžička voitti kaudella 2010–2011 Třinecin sisäisen piste-, maali- ja syöttöpörssin tehoilla 24+26=50, joilla hän sijoittui koko Extraligan maalipörssissä toiseksi edellään vain Tomáš Vlasák sekä pistepörssissä viidenneksi. Růžička voitti myös ylivoimaisesti pudotuspelien piste-, maali- ja syöttöpörssin tehoilla 17+16=33, mikä on Extraligan kaikkien aikojen yhden kauden piste- ja maaliennätys. Hän voitti kauden päätteeksi Tšekin-mestaruuden ja Růžička valittiin pudotuspelien arvokkaimmaksi pelaajaksi. Hän ei pelannut Třinecissä toista jatkosopimuskauttaan, vaan Růžička siirtyi kaudeksi 2011–2012 KHL-joukkue Amur Habarovskiin. Kaudeksi 2012–2013 hän palasi taas Třineciin. Růžička voitti ylivoimaisesti koko Extraligan piste-, maali- ja syöttöpörssin tehoilla 40+43=83. Hän saavutti Extraligan kaikkien aikojen yhden kauden piste- ja maaliennätyksen. Tšekin Extraligaa edeltäneessä Tšekkoslovakian liigassa Růžičkaa enemmän tehopisteitä yhden kauden runkosarjan aikana on tehnyt vain Milan Nový (59+30=89 kaudella 1976–1977) ja hänen kanssaan yhtä monta tehopistettä on tehnyt Robert Reichel (49+34=83 kaudella 1989–1990).


title: Martin Růžička

text: Kesällä 2013 Růžička etsi joukkuetta KHL:stä ja NHL:stäkin asti, mutta hän teki lopulta Třinecin kanssa vuoden mittaisen jatkosopimuksen syyskuussa 2013. Hän voitti joukkueen sisäisen piste-, maali- ja syöttöpörssin tehoilla 26+29=55, joilla Růžička sijoittui Extraligan piste- ja maalipörssissä kolmanneksi. Hän oli Třinecin paras maalintekijä myös pudotuspeleissä seitsemällä osumallaan. Kaudeksi 2014–2015 Růžička palasi KHL:ään ja siirtyi kaksivuotisella sopimuksella Traktor Tšeljabinskin riveihin. Hän oli 13 osumallaan joukkueen toiseksi paras maalintekijä Anton Glinkinin kanssa edellään sisäisessä maalipörssissä vain Andrei Popov. Kaudeksi 2016–2017 Růžička palasi jälleen vuoden mittaisella sopimuksella Třineciin.


title: Martin Růžička

text: Růžička edusti Tšekkiä MM-kilpailuissa vuosina 2010 ja 2014, joista ensimmäinen turnaus päättyi maailmanmestaruuteen. Yhteensä hän on pelannut 44 A-maaottelua tehopistein 4+5=9. Růžička on pelannut myös kuusi nuorten maaottelua.


title: Meta (Italia)

text: Meta on kunta Etelä-Italiassa Napolin metropolikaupungissa Campanian alueella.


title: Meta (Italia)

text: Meta sijaitsee Napolinlahden rannalla Sorrenton niemimaalla. Se on yksi neljästä Sorrenton tasangon kunnasta, joista muut ovat Piano di Sorrento, Sant'Agnello ja Sorrento. Käytännössä kunnat ovat kasvaneet yhteen yhdeksi kaupungiksi.


title: Meta (Italia)

text: Meta on suosittu matkailukaupunki ja rantalomakohde. Sen nähtävyyksiä on 1700-luvulla valmistunut uusklassinen Santa Maria del Lauron basilika.


title: Kansainvälinen messukeskus

text: Kansainvälinen messukeskus () on Kiovassa, Ukrainassa sijaitseva messukeskus. Se on suurin tämäntyyppinen rakennus Ukrainassa, ja siihen kuuluu kolme paviljonkia, jotka yhdessä muodostavat arkkitehtoonisen kokonaisuuden, joka on pinta-alaltaan 58 000 neliömetriä. Messukeskus avattiin lokakuussa 2002. Siellä on järjestetty useita kokouksia ja muita tapahtumia. Sinne mahtuu 11 000 ihmistä.


title: Kansainvälinen messukeskus

text: Vuoden 2017 Euroviisut järjestettiin messukeskuksessa.


title: Billions

text: Billions on yhdysvaltalainen talousrikosten maailmaan sijoittuva draamasarja. Sarjan pääosissa ovat New Yorkissa toimivan sijoitusrahaston omistaja Bobby ”Axe” Axelrod (Damian Lewis), sekä häntä jahtaava liittovaltion syyttäjä Charles ”Chuck” Rhoades (Paul Giamatti).


title: Billions

text: Sarja alkoi Yhdysvalloissa Showtime-kanavalla 17. tammikuuta 2016. Suomessa MTV3 aloitti sarjan esittämisen 13. syyskuuta 2016. "Billionsin" toinen kausi alkoi Yhdysvalloissa 19. helmikuuta 2017. Sarjan kolmannen kauden esittäminen Suomessa alkoi 27. syyskuuta 2018. Sarjasta on tulossa myös neljäs kausi.


title: Antti Kokkomäki & Tammikuun Lapset

text: Antti Kokkomäki & Tammikuun Lapset on turkulainen suomenkielistä folk rockia soittava yhtye, jonka kappaleiden sävellyksestä ja sanoituksesta vastaa laulaja-kitaristi Antti Kokkomäki. Ylen levylautakuntaohjelman mukaan bändin valttikortteja ovat kauneus ja herkkyys, biiseistä tulee mieleen Egotrippi ja Atletico Kumpula.


title: Antti Kokkomäki & Tammikuun Lapset

text: Vuonna 2010 Antti Kokkomäen eno kuoli äkillisesti. Kokkomäki sai enon kuoleman jälkeen käsiinsä tämän kirjoittaman "Tammikuun lapsi" -runon. Antti sävelsi runosta laulun ja alkoi kirjoittaa suomenkielistä musiikkia. Ensimmäisen äänitteen, EP:n nimeltä "Pariisiin" Kokkomäki julkaisi yksin kesällä 2011. Levyn ympärille muodostui bändi ja ensiesiintymisen kuusikko teki Turun Klubilla 11. lokakuuta 2011. Ryhmä julkaisi esikoisalbuminsa "Alaskan" marraskuussa 2013. Levyn julkaisun jälkeen bändi suuntasi kiertueelle, joka kattoi Suomen lisäksi Taiwanin ja Viron.


title: Antti Kokkomäki & Tammikuun Lapset

text: Suomalainen indie levy-yhtiö Sulka Records julkaisi syyskuussa 2017 Antti Kokkomäki & Tammikuun Lapset -yhtyeen uuden kappaleen nimeltä "Etana", joka on tulevan toisen levyn ensimmäinen single.


title: Man Down

text: Man Down on vuonna 2015 ensi-iltansa saanut yhdysvaltalainen post-apocalypse-elokuvalajityyppiä edustava jännityselokuva, jonka on ohjannut Dito Montiel ja käsikirjoittanut Adam Simon. Elokuvan pääosissa ovat Shia LaBeouf, Kate Mara, Jai Courtney ja Gary Oldman.


title: Man Down

text:
"Man Down" sijoittuu post-apokalyptiseen Yhdysvaltoihin, missä entinen merijalkaväen sotilas Gabriel Drummer (Shia LaBeouf) etsii epätoivoisesti Jonathan-poikansa (Charlie Shotwell) ja Natalie-vaimonsa (Kate Mara) olinpaikkaa.
"Man Down" -elokuvan kuvaukset alkoivat New Orleansissa, Louisianassa 30. lokakuuta 2014. New Orleansin lisäksi elokuvaa kuvattiin Santa Claritassa, Kaliforniassa. Elokuvan kuvaukset saatiin päätökseen 5. joulukuuta 2014. "Man Downin" tuotantoyhtiöinä olivat Mpower Pictures ja Krannel Pictures.


title: Man Down

text: "Man Down" sai ensi-iltansa Italiassa Venetsian elokuvajuhlilla 6. syyskuuta 2015. Elokuva esitettiin myös Kanadassa Toronton elokuvajuhlilla 12. syyskuuta 2015. "Man Down" saa Yhdysvaltain ensi-iltansa 2. joulukuuta 2016. Yhdysvalloissa elokuvan teatterilevityksestä vastaa Lionsgate Premiere.


title: Man Down

text: Rotten Tomatoes -sivuston mukaan 0% kriitikoista on antanut elokuvalle positiivisen arvosanan 3,0/10 keskiarvolla. Keräys perustuu kahdeksaan arviointiin. 47 käyttäjästä 78% on antanut elokuvalle positiivisen arvosanan 4,2/5 keskiarvolla.


title: Pussycat

text: Pussycat oli hollantilainen country- ja popyhtye, jonka rungon muodostivat kolme Kowalczykin sisarusta – Tonny, Betty ja Marianne. Muut yhtyeen jäsenet olivat Lou Willé (Tonnyn ex-aviomies), Theo Wetzels, Theo Coumans ja John Theunissen.


title: Pussycat

text: Ennen laulajiksi ryhtymistään sisarukset toimivat puhelinkeskusoperaattoreina kotikaupungissaan Limburgissa, kun taas Theunissen, Coumans ja Wetzels soittivat yhtyeessä nimeltään Scum. Willé soitti puolestaan yhtyeessä Ricky Rendall and the Centurions kunnes avioitui Tonnyn kanssa ja perusti yhtyeen nimeltään Sweet Reaction, josta sitten hieman myöhemmin tuli Pussycat.


title: Pussycat

text: Vuonna 1975 yhtye julkaisi Euroopassa suuren suosion saavuttaneen kappaleen ”Mississippi”. Lokakuussa 1976 kappale nousi Britannian singlelistan ykköseksi.


title: Charlie Brooker

text: Charlton ”Charlie” Brooker (s. 3. maaliskuuta 1971) on englantilainen televisiotuottaja, käsikirjoittaja ja kriitikko. Hänen tunnetuimpia televisiotuotantojaan ovat sarjat "Black Mirror" ja "Dead Set". Lisäksi hän on tuottanut ja juontanut BBC:n komediallisia ajankohtaisohjelmia "Screenwipe", "Newswipe" ja "Gameswipe". Brooker on yksi Zeppotron-tuotantoyhtiön perustajista. Zeppotron on nykyään osa Endemolia.


title: ISS year long mission

text: ISS year long mission on tutkimushanke, jossa tutkitaan yhtämittaisen pitkäkestoisen avaruudessa olemisen vaikutuksia ihmiseen. Hankkeen päävaihe koostui vuoden mittaisesta lennosta Kansainvälisellä avaruusasemalla. Tutkimukseen osallistu vuosina 2015-2016 342 päivää asemalla yhtä mittaa viettäneet Scott Kelly and Mihail Kornijenko.


title: ISS year long mission

text: Kelly ja Kornienko yhdessä Gennadi Padalkan kanssa laukaistiin ISS:lle maaliskuussa 2015 lennolla Sojuz TMA-16M. Kelly ja Kornienko osallistuivat hankeen myötä retkikuntiin 43, 44, 45 ja 46. Pari laskeutui 2. maaliskuuta 2016 Sojuz TMA-18M -aluksella yhdessä Sergey Volkovin kanssa.


title: ISS year long mission

text: Hankkeessa uutta aiempiin pitkäkestoisiin, noin vuoden mittaisiin, yhtämittaisiin lentoihin verrattuna on osallistujien aiempaa tarkempi lääketieteellinen tutkimus ennen lentoa, sen aikana ja sen jälkeen. Lisäksi vertailukohtana voidaan käyttää Mark Kellyä, joka on Scott Kellyn kanssa identtinen kaksonen. Scott on tosin myös entinen astronautti.


title: ISS year long mission

text: Vladimir Titov ja Musa Manarov viettivät 365 päivää Mir-asemalla joulukuusta 1987 joulukuuhun 1988. Sergei Avdejev vietti 379 päivää Mirillä 1999 ja Valeri Poljakov 437 päivää vuonna 1995. Ennen Year Long Missionia pisin lento ISS:llä oli Mihail Tjurin ja Michael López-Alegría 215 päivää. Pisin yhtämittainen lento naisista on Samantha Cristoforettilla at 199,7 päivää.


title: Kathleen Quinlan

text: Kathleen Denise Quinlan (s. 19. marraskuuta 1954 Pasadena, Kalifornia, Yhdysvallat) on yhdysvaltalainen näyttelijä. Hän sai parhaan naissivuosan Oscar-ehdokkuuden roolistaan elokuvassa "Apollo 13" (1995). Elokuvasta "En luvannut sinulle ruusutarhaa" (1977) Quinlan sai parhaan naispääosan Golden Globe -ehdokkuuden.


title: Kathleen Quinlan

text: Quinlan on näytellyt myös muun muassa elokuvissa "Kaappaus Bermudan kolmiossa" (1977), "Ikuisesti sinun" (1979), "The Runner Stumbles" (1979), "Sunset" (1988), "Claran sydän" (1988), "The Doors" (1991) ja "Breach" (2007). Hän on myös näytellyt televisiosarjassa "Pako" sarjan neljännellä tuotantokaudella.


title: Bakteerivaginoosi

text: Bakteerivaginoosi (BV) eli emättimen bakteeritasapainon häiriö (Gardnerella vaginitis), on emättimen sairaus, jonka aiheuttaa liiallinen bakteerimäärä. Tavallisin oire on lisääntynyt valkovuoto, jonka haju on usein tympeän kalamainen. Vuoto on yleensä valkoista tai harmahtavaa. Kivulias virtsaaminen on mahdollinen oire. Kutinaa ei tavallisesti esiinny. Toisinaan oireita ei ole lainkaan. Bakteerivaginoosi lisää useiden sukupuolitautien riskiä, esimerkiksi HIV/AIDS-tartunnan riskiä. Raskauden aikainen tulehdus lisää myös ennenaikaisen synnytyksen riskiä.


title: Bakteerivaginoosi

text: Bakteerivaginoosin aiheuttaa emättimessä luontaisesti esiintyvän bakteeritasapainon häiriintyminen. Tavanomainen bakteerikanta muuttuu ja bakteerien kokonaismäärä lisääntyy sata- tai tuhatkertaiseksi. Riskitekijöitä ovat esimerkiksi emättimen suihkuttaminen, uudet tai useat seksikumppanit, antibiootit ja kierukan käyttö. Bakteerivaginoosia ei kuitenkaan pidetä sukupuolitautina. Tautiepäilyn perustana ovat oireet, ja diagnoosi voidaan vahvistaa, jos tutkitun valkovuodon mukaan emättimen pH-arvo on tavallista suurempi ja siinä on runsaasti bakteereja. Bakteerivaginoosi sekoitetaan usein hiivatulehdukseen tai trikomoniaasiiin.


title: Bakteerivaginoosi

text: Tavallisin hoitokeino on antibiootti, joko klindamysiini tai metronidatsoli. Näitä lääkkeitä voi käyttää myös raskauden keski- ja loppuvaiheessa. Tulehdus kuitenkin uusiutuu monesti hoidon jälkeen. Probiootit saattavat auttaa uusiutumisen ehkäisemisessä. On epäselvää, vaikuttaako probioottien tai antibioottien käyttö raskauden kulkuun.


title: Bakteerivaginoosi

text: Bakteerivaginoosi on hedelmällisessä iässä olevien naisten yleisin emätintulehdus. Siitä kärsii 5–70 prosenttia naisista. Bakteerivaginoosi on yleisintä joissakin osissa Afrikkaa ja harvinaisinta Aasiassa ja Euroopassa. Yhdysvalloissa vaivaa esiintyy noin 30 prosentilla 14–49-vuotiaista naisista. Määrä vaihtelee huomattavasti myös kunkin maan etnisestä ryhmästä toiseen. Bakteerivaginoosin kaltaisia oireita on kuvailtu lähes yhtä kauan kuin historiaa on tallennettu, mutta ensimmäinen selvästi dokumentoitu tapaus on vuodelta 1894.


title: McGuire

text: McGuire voi tarkoittaa seuraavia:


title: Guugu yimithirr

text:
Guugu yimithirr on yksi Australian aboriginaalien käyttämistä kielistä. Se kuuluu pama nyungan kielikuntaan noin 240 muun kielen kanssa. Kieli tunnettiin jo vuonna 1770, ja James Cook sekä Joseph Banks tekivät siitä muistiinpanoja.
Kielellä on nykyisin 780 puhujaa (vuoden 2008 väestönlaskenta). Lapset eivät enää opi puhumaan sitä, vaikka ymmärtävätkin vähän. Kieltä puhutaan ainoastaan Queenslandin Hopevalessa.


title: Guugu yimithirr

text:
Englannin sanan kangaroo (kenguru) uskotaan tulevan tästä kielestä.
Tämän vuoksi kieli on yksi tunnetuimmissa ja tutkituimmista aboriginaalien kielistä.


title: Guugu yimithirr

text: Antropologi John B. Haviland ja kielitieteilijä Stephen Levinson ovat havainneet että kielessä ei ole lainkaan omaan positioon verrattavia paikkojen ilmauksia kuten "vasen", "oikea", "edessä" tai "takana". Kielessä suunnat on ilmaistava absoluuttisilla suunnilla kuten "itään" tai "eteläinen". Tämä erikoisuus johti tutkimusprojektiin, jossa vastaavia kieliä löydettiin muitakin eri puolilta maailmaa.


title: Scandinavian Outdoor

text: Scandinavian Outdoor Oy on suomalainen myymälä- ja verkkokauppaketju joka myy outdoor-vaatteita, varusteita ja jalkineita. Scandinavian Outdoor jatkaa Partiovarusteen perinnettä – kotimainen yritys on perustettu vuonna 1970. Nimi muuttui Scandinavian Outdoor Oy:ksi toukokuussa 2014. Yritys on kokonaan suomalaisessa omistuksessa.


title: Scandinavian Outdoor

text: Tammikuussa 2017 partiosäätiö kertoi myyneensä 80 prosenttia yrityksen omistuksesta Ursuk-sukellusvarustetukun aiemmin omistaneelle Ville Rantalalle, josta tulee myös yrityksen hallituksen puheenjohtaja.


title: Scandinavian Outdoor

text: Tammikuussa 2018 Ville Rantala lunastaa koko Scandinavian Outdoor Oy:n osakekannan ja yritys jatkaa 100% kotimaisessa omistuksessa.


title: Scandinavian Outdoor

text:
1967 Turun Vanun taloon avattiin Partiokioski
Partiolaiset pystyivät täältä ostamaan partiomerkkejä – ja asuja. Tämä on Scandinavian Outdoorin tarinan alku, vaikkei yritystä vielä silloin virallisesti perustettukaan. Turun Vanun talossa, Aurakatu 5:ssä sijaitsi ensimmäinen myyntipiste. Talon 2. kerroksessa oli vaatimaton myyntitiski, josta partiolaiset saivat ostaa partiomerkkejä ja –asuja.


title: Scandinavian Outdoor

text:
1970 Virallinen yritys perustettiin – Partiovaruste (nykyinen Scandinavian Outdoor)
Varsinais-Suomen partiopoika ja –tyttöpiirit perustivat avoimen yhtiön, joka sai nimekseen Partiovaruste. Yhtiön tarkoituksena oli ”harjoittaa partiovarusteiden sekä partiotoimintaa läheisesti kuuluvien retkeilyvarusteiden myyntiä.”. Myyntiä tällöin hoitivat piiritoimiston työntekijät Martinkadun toimiston tiloissa Turussa. Virallinen toiminta Partiovaruste yrityksen nimen alla 1970 alkoi Varsinais-Suomen partiopiirien muuttaessa Martinkadulle. Partiovarusteiden myyntiä tekivät lähinnä partiopiirin toimiston työntekijät muiden työtehtävien ohella. Partiovaruste toimi Martinkadun tiloissa piiritoimiston kanssa vuosina 1970 – 1977.


title: Scandinavian Outdoor

text:
1977 Ensimmäinen myymälä – Ulkoilun ammattilaisten tarinan alku
Myymälässä partiovarusteiden myynti jatkui vahvana ja ensimmäiset päätoimiset myyjät palkattiin NMKY:n talossa toimineeseen myymälään. Partiovarusteiden lisäksi myynnissä oli henkilökunnan omia retkeilyvarusteita, ja jo tällöin asiantuntevat myyjät olivat tärkeä osa kehitystarinaa.


title: Scandinavian Outdoor

text:
1985 Retkeilyn erikoisliike Läntiselle Pitkäkadulle Turkuun
Partiovaruste sai katutasoon laajan liiketilan ja talon päädyn kellarista varastotilan, joka mahdollisti mm. telttojen myyntiin ottamisen. Läntisenpitkäkadun myymälä sai komeat markiisit houkuttelemaan asiakkaita tutustumaan ensimmäisen retkeilyyn erikoistuneen myymälän valikoimaan. Myymälässä oli laadukas valikoima kantolaitteita rinkoista päiväreppuihin, kuten nykypäiväkin valikoimasta löytyvä Fjällräven Kånken -päiväreppu.


title: Scandinavian Outdoor

text:
1992 – 1995 Laajentuminen Hirvensaloon ja kaupungin rajojen ulkopuolelle
1992 Partiovarusteen ensimmäinen Turun ulkopuolinen myymälä avattiin Saloon. Salon myymälä on toiminnassa vielä nykypäiväkin, tosin osoite on vaihtunut kertaalleen. 1994 Perustettiin hiihtokoulu ja suksihuolto "Turun Alpeille", eli Hirvensaloon, jossa "alppikansaa" palveltiin vuoteen 2017 saakka.


title: Scandinavian Outdoor

text:
1999 Ensimmäinen verkkokauppa
Partiovarusteen ensimmäinen verkkokauppa avattiin osoitteeseen www.ulkoilukauppa.com.


title: Scandinavian Outdoor

text:
2003 Partiovaruste valloittaa ensimmäisen kauppakeskuksen
Raision Mylly -kauppakeskukseen avattiin yli 500 neliömetrin kokoinen myymälä. Ensimmäisenä vuonna koko yrityksen myynti ylitti 3 miljoonaa euroa.


title: Scandinavian Outdoor

text:
2007 Kansainvälinen ulkoiluala tutuksi
Avattiin uusi nettikauppa www.scandinavianoutdoor.com, joka suunnattiin kohti kansainvälisiä markkinoita.


title: Scandinavian Outdoor

text:
2009 – 2013 Yhdistymiset ja yrityskaupat kasvun vauhdittajana
2009 Satakunnan ja Varsinais-Suomen partiopiirit yhdistyivät, jonka kautta myös Porissa sijainnut Satakunnan Partiokauppa tuli osaksi Partiovarustetta. 2011 Partiovaruste vahvistaa jalansijaansa pääkaupunkiseudun markkinoilla ostamalla Retkiaitta –yrityksen. Kaupan mukana Partiovaruste ottaa haltuun kaksi myymälää pk-seudulla, Yrjönkadulta Helsingistä ja Vantaan Tammistosta, jotka kuitenkin jatkavat vielä hetken Retkiaitta –nimen alla. 2012 Tampere haltuun! Klingendahliin avataan Partiovarusteen myymälä. 2013 Helsingin Yrjönkadun ja Vantaan Tammiston myymälät vaihtavat nimensä Scandinavian Outdoor Storeksi. Samalla Raision Kuninkojalle avataan 1000 neliöinen myymälä. 2013 myöhemmin samana vuonna Partiovarusteen omistuksessa olevat myymälät Saloa lukuun ottamatta yhdistyvät saman brändin alle – Syntyy Scandinavian Outdoor Store. Vuodet 2009 – 2013 olivat suurta kasvun aikaa ja vuoden 2013 lopussa yrityksellä oli yhteensä 8 kivijalkamyymälää ja 3 verkkokauppaa.


title: Scandinavian Outdoor

text:
2014 Yritys saa nykyisen nimensä – Scandinavian Outdoor
Viimeinenkin Partiovaruste Oy vaihtaa nimensä Scandinavian Outdoor Oy:ksi. Verkkokaupan osoitteeksi vaihtuu www.ScandinavianOutdoor.com. Tässä vaiheessa vuonna 2014 verkkokaupassa asioi n. 1,2 miljoonaa uniikkia käyttäjää vuosittain ja paketteja toimitettiin yli 50 maahan.


title: Scandinavian Outdoor

text:
2014 – 2016 Verkkokaupan vahvaa kasvua
2016 Turun ja Tampereen Stockmann –tavarataloihin avattiin Scandinavian Outdoorin myymälät. Turun Läntisen Pitkäkadun perinteinen myymälä siirtyi Turun Stockmannille ja puolestaan Tampereen Klingendahlin myymälä Tampereen Stockmannille. 2016 Verkkokaupan vahva kasvu näkyi ja kahdessa vuodessa kävijämäärä nousi 4,5 miljoonaan.


title: Scandinavian Outdoor

text:
2017-2018 Scandinavian Outdoor – Kasvuyritys ja ulkoilun asiantuntija
2017 turkulainen yrittäjä Ville Rantala ostaa 80% Scandinavian Outdoor Oy:n osakkeista Lounais-Suomen Partiolaissäätiöltä ja Partiosäätiö jatkaa edelleen 20% omistuksella mukana yrityksen toiminnassa. Tammikuussa 2018 Ville Rantala lunastaa koko Scandinavian Outdoor Oy:n osakekannan ja yritys jatkaa 100% kotimaisessa omistuksessa. Partiolaiset toimivat edelleen osana yrityksen tarinaa, historiaa ja tulevaisuutta niin työntekijöinä, asiakkaina, kuin myös yhteistyökumppaneina. Scandinavian Outdoor Oy on siis edelleen 100% kotimainen yritys.


title: Scandinavian Outdoor

text: Scandinavian Outdoorilla on 7 kivijalkamyymälää Suomessa ja verkkokauppa www.scandinavianoutdoor.fi. Kansainvälisen kaupan kehittäminen on hyvässä vauhdissa. Kansainvälisiä asiakkaita palvelee www.scandinavianoutdoor.com -osoite ja verkkokaupasta löytyy myös ruotsinkielinen versio, www.scandinavianoutdoor.se sekä venäjänkielinen versio, www.scandinavianoutdoor.ru


title: Scandinavian Outdoor

text:
Tilikaudella 2016-2017 liikevaihto oli 18 miljoonaa euroa ja 2017-2018 kasvu on jatkunut erittäin positiivisena.
Tulevaisuuden tavoitteena Scandinavian Outdoorilla on kasvattaa liiketoimintaa ja jatkaa vahvaa rooliaan suomalaisena ulkoilun asiantuntijana tarjoten ensiluokkaisen asiakaspalvelun kautta laadukkaita ulkoilu- ja retkeilyvaatteita sekä –varusteita Suomen ja koko maailman ulkoilmaihmisille.


title: Scandinavian Outdoor

text: Scandinavian Outdoorin kivijalkamyymälät sijaitsevat Helsingissä, Vantaalla, Tampereella, Turussa, Raisiossa, Salossa ja Porissa.


title: Scandinavian Outdoor

text: Scandinavian Outdoorin internetsivut


title: John Nummivuori

text: John (Juhani, Johan) Nummivuori (25. kesäkuuta 1879 – 1969) oli amerikansuomalainen liikkeenhoitaja ja osuustoimintamies.


title: John Nummivuori

text: Suomessa liiketaloutta opiskellut Nummivuori muutti Yhdysvaltoihin vuonna 1902. Hän työskenteli "Työmiehen" taloudenhoitajana vuosina 1907–1914 ja toimi lehden johtokunnan jäsenenä vuosina 1918–1922. Nummivuori oli perustamassa amerikansuomalaista Keskusosuuskuntaa vuonna 1917 ja työskenteli sen ensimmäisenä liikkeenhoitajana vuoteen 1922. Myöhemmin Nummivuori työskenteli osuuskuntien liikkeenhoitajana East St. Louisissa, New Yorkissa, Oregonin Astoriassa ja Massachusettsin Norwoodissa. Hän oli Cooperative League -yhteistyöelimen johtaja vuosina 1921–1924. Jäätyään eläkkeelle Nummivuori asui pienellä sitrusfarmilla Kaliforniassa.


title: Chikubu (1944)

text: Chikubu () oli keisarillisen Japanin laivaston Ukuru-luokan saattaja toisessa maailmansodassa.


title: Chikubu (1944)

text: Alus tilattiin Uraga Dock Companyltä osana vuoden 1943 hankintoja. Sen köli laskettiin 8. syyskuuta 1944 ja alus laskettiin vesille 24. marraskuuta. Alus otettiin palvelukseen 31. joulukuuta.


title: Chikubu (1944)

text: Alus poistettiin alusluettelosta 30. marraskuuta 1945 ja se muutettiin 1. joulukuuta miinanraivaajaksi ja edelleen 10. heinäkuuta 1946 miinanraivaajien emälaivaksi. Se poistettiin alusluettelosta 1. marraskuuta 1947.


title: Chikubu (1944)

text: Alus otettiin 26. joulukuuta liikenneministeriön palvelukseen sääpalvelualuksena nimellä "Chikubumaru" ja se siirretiin JMSA:lle vartiolaivaksi nimellä "Atsumi". Alus poistettiin alusluettelosta 10. huhtikuuta 1962.


title: Kōzu (1944)

text: Kōzu () oli keisarillisen Japanin laivaston Ukuru-luokan saattaja toisessa maailmansodassa.


title: Kōzu (1944)

text: Alus tilattiin Uraga Dock Companyltä osana vuoden 1943 hankintoja. Sen köli laskettiin 20. lokakuuta 1944 ja alus laskettiin vesille 31. joulukuuta. Alus otettiin palvelukseen 7. helmikuuta 1945.


title: Kōzu (1944)

text: Alus poistettiin alusluettelosta 30. marraskuuta 1945 ja se muutettiin 1. joulukuuta miinanraivaajaksi. Alus luovutettiin sotakorvauksena Neuvostoliitolle 28. elokuuta 1947.


title: Marthe Bjørnsgaard

text: Marthe Bjørnsgaard (s. 6. toukokuuta 1993) on norjalainen maastohiihtäjä. Hän edustaa Lillehammer Skiklubbia.


title: Marthe Bjørnsgaard

text: Maailmancupissa Bjørnsgaard kilpaili ensimmäisen kerran Drammenissa 11. maaliskuuta 2015 ollen perinteisen hiihtotavan sprintissä 44:s.


title: Marthe Bjørnsgaard

text: Bjørnsgaard hiihti ensimmäisen palkintopallisijoituksensa Skandinavia Cupissa 13. maaliskuuta 2016, kun hän oli kolmas Otepäässä kymmenen kilometrin vapaan hiihtotavan kilpailussa.


title: Marthe Bjørnsgaard

text: Bjørnsgaard oli mukana alle 23-vuotiaiden MM-kilpailuissa Almatyssä 2015 ja Râșnovissa 2016. Almatyssä hän kilpaili vain perinteisen hiihtotavan sprintissä, jossa oli 19:s. Râșnovissa Bjørnsgaard oli kymmenen kilometrin perinteisen hiihtotavan kilpailussa 11:s ja sekä vapaan hiihtotavan sprintissä että kymmenen kilometrin vapaan hiihtotavan kilpailussa 22:s.


title: Jan-Erik Sundström

text: Jan-Erik Sundström (10. tammikuuta 1914 – 14. syyskuuta 1969) oli Kaarinassa sijaitsevan Ala-Lemun kartanon omistaja vuosina 1939–1968. Hän hoiti kartanon ayrshirekarjaa, merkittävää hedelmätarhaa sekä harjoitti määrätietoista hevosjalostusta ja harjoitti raviurheilua. Heinäkuussa 1940 Jan-Erik kutsuttiin nostomiehenä sotilaspalveluun. Aluksi hän oli Pensarin linnakkeella ja myöhemmin hänet siirrettiin erilaisiin tehtäviin Turun Laivastoasemalle. Nostoväkiaikana hänellä oli lomia maanviljelytöitä varten useita kertoja. Nostoväkipalvelu päättyi marraskuussa 1944. Sotilasarvoltaan hän on korpraali.


title: Jan-Erik Sundström

text: Vuonna 1935 Ala-Lemun kartanon tilaan liitettiin Torppalan ja Lundin alueet. Jan-Erik Sundström peri isänsä kuoleman jälkeen vuonna 1939 kartanon maineen. Tilan kokonaispinta-ala oli tällöin yli 100 hehtaaria. Vuonna 1940 säädetyn siirtoväen pika-asetuslain ja maanhankintalain perusteella Ala-Lemun kartanon maista Torppalan alueelta lohkottiin tontteja siirtokarjalaisille.


title: Jan-Erik Sundström

text: Vuonna 1962 kartanon alassa oli metsää 47 hehtaaria, peltomaata 30 hehtaaria, puutarhaa 10 hehtaaria ja tie- ja joutomaata 10 hehtaaria. Traktorin lisäksi talossa on viljankuivuri, kotitarvikemylly ja katkaisusirkkeli. Kartanossa viljeltiin vehnää, sokerijuurikasta ja puutarhatuotteita..


title: Jan-Erik Sundström

text: Jan-Erik Sundström myi Ala-Lemun kartanon maineen Turun kaupungille vuonna 1968.


title: Jan-Erik Sundström

text: Jan-Erik Sundströmin isä Eliel Sundström oli tuonut Oulusta mukanaan 1925 suomenhevosia ja Sundströmien hevosjalostuslinja perustui aluksi ori Einon-Tähteen (yh 1621) ja tammoihin Lippa (280-I), Jenny (yh 1463) sekä Tyrnävän kantaemään Huhu (1089-O), jonka emälinja perustui Voimaan (256-O). Vuonna 1933 Jenny (yh 1463) oli Suomen toiseksi nopein tamma.


title: Jan-Erik Sundström

text: Jan-Erikin menestyksellisin ravihevonen oli tamma Murron-Jenny (yh 3107). Vuonna 1939 Murron-Jenny oli saavuttanut 6 ensimmäistä sijaa, 4 toista sijaa, 4 kolmatta sijaa ja 1 neljännen sijan ansaiten 9500 mk. Vuodesta 1939 alkaen jan-Erik on kasvattanut yli 50 varsaa..


title: Jan-Erik Sundström

text: Jan-Erik risteytti 1940-luvulla E.T. Sippan (yh 763) Toivo Pohjalan ravikuninkaan Lohdutuksen (yh 232 Valio) kanssa ja sai siitosoriksi Kaipauksen (yh 688).


title: Jan-Erik Sundström

text: Jan-Erik Sundströmin lapset riimittelivät hevosistaan:


title: Jan-Erik Sundström

text: Karjassa jatkui menestyksellisesti Eliel Sundströmin ayrshirejalostuslinja. Vuosien 1941 ja 1942 aikana Ursula (23195 AAA), Poppy 3 (50-16863 AAA), Regina (50-15181 AAA) sekä Poppy IV (32112 AAA) olivat vuositilastojen parhaiden lypsävien ayrshirelehmen joukossa. Vuonna 1961 Ala-Lemussa syntynyt Feodora (50-37965 AAA), joka oli myyty Påkakseen Harri Sunsdtrömille, keräsi Britain Champion Cupissa voittopisteet.


title: Jan-Erik Sundström

text: Vuonna 1962 ayrshirekarjassa oli vielä 10 lypsävää, 10 nuorta ja 3 hevosta sekä 3 sikaa.


title: Jan-Erik Sundström

text: Ala-Lemun hedelmäpuutarhaa sanottiin Suomen suurimmaksi. Omenapuita oli 4 000 – 5 000 ja ne olivat kartanon erikoisuus. Kartanossa kasvatettiin myös luumu-, kirsikka- ja päärynäpuita. Vuoden 1939 pakkaset tuhosivat paljon hedelmäpuita, mutta Jan-Erik istutti 2 000 uutta tainta. .


title: Jan-Erik Sundström

text: Jan-Erik Sundströmin tulot romahtivat 1960-luvun loppupuolella kotimaisen omenan kysynnän romahtaessa suuren ulkomaisen omenatuonnin seurauksena. Jonkun aikaa Jan-Erik Sundström kuljetti omenia kuorma-autolla pohjoiseen, mutta lopulta ne eivät käyneen kaupaksi sielläkään. Viimeiset lastit kipattiin jonkun koulun pihalle lasten syötäväksi..


title: Seyi Olofinjana

text: Seyi Olofinjana (s. 30. kesäkuuta 1980 Lagos, Nigeria) on nigerialainen uransa lopettanut jalkapalloilija. Pelipaikaltaan hän oli keskikenttäpelaaja.


title: Seyi Olofinjana

text: Olofinjana pelasi urallaan 37 ottelua Englannin Valioliigassa edustaen Stoke Cityä ja Hull Cityä, 195 ottelua Englannin mestaruussarjassa edustaen Wolverhampton Wanderersia, Cardiff Cityä, Hull Cityä ja Sheffield Wednesdaytä sekä 41 ottelua Norjan Tippeligaenissa edustaen Brannia ja Startia.


title: Seyi Olofinjana

text: Nigerian maajoukkueessa Olofinjana pelasi 45 ottelua vuosina 2002–2010. Hän oli mukana AM-kilpailuissa 2004, 2008 ja 2010 saavuttaen pronssia 2004 ja 2010.


title: Hodaka (1945)

text: Hodaka () oli keisarillisen Japanin laivaston Ukuru-luokan saattaja toisessa maailmansodassa.


title: Hodaka (1945)

text: Alus tilattiin Uraga Dock Companyltä osana vuoden 1943 hankintoja. Sen köli laskettiin 27. marraskuuta 1944 ja alus laskettiin vesille 28. tammikuuta 1945. Alus otettiin palvelukseen 30. maaliskuuta.


title: Hodaka (1945)

text: Alus poistettiin alusluettelosta 5. lokakuuta 1945 ja se aloitti kotiutettavien joukkojen kuljetukset takaisin Japaniin 1. joulukuuta. Alus luovutettiin sotakorvauksena Yhdysvalloille 19. heinäkuuta 1947 ja sen romutus saatiin päätökseen 1. maaliskuuta 1948.


title: Isaac Okoronkwo

text: Isaac Okoronkwo (s. 1. toukokuuta 1978 Nbene, Nigeria) on nigerialainen uransa lopettanut jalkapalloilija. Pelipaikaltaan hän oli keskuspuolustaja.


title: Isaac Okoronkwo

text: Okoronkwo pelasi Nigerian Valioliigassa 89 ottelua vuosina 1994–1998. Euroopassa hän pelasi 41 ottelua Moldovan pääsarjassa edustaen Sheriff Tiraspolia, 53 ottelua Ukrainan liigassa edustaen Šah’tar Donetskia, seitsemän ottelua Englannin Valioliigassa edustaen Wolverhampton Wanderersia sekä 146 ottelua Venäjän liigassa edustaen Alania Vladikavkazia, FK Moskovaa ja Rostovia.


title: Isaac Okoronkwo

text: Okoronkwo saavutti seurajoukkuetasolla viisi titteliä – Nigerian cupin voiton kaudella 1996 Julius Bergerissä, Moldovan cupin voiton kaudella 1998–1999 Sheriff Tiraspolissa sekä Ukrainan-mestaruuden kaudella 2001–2002 ja Ukrainan cupin voiton kausina 2000–2001 ja 2001–2002 Šah’tar Donetskissa.


title: Isaac Okoronkwo

text: Nigerian maajoukkueessa Okoronkwo pelasi 26 ottelua vuosina 2001–2004 ja 2007. Hän oli mukana Afrikan-mestaruuskilpailuissa 2002 ja 2004, joissa molemmissa Nigeria saavutti pronssia, sekä MM-kilpailuissa 2002. Lisäksi Okoronkwo kuului Nigerian joukkueeseen kesäolympialaisissa 2000.


title: Disiamyyliboraani

text: Disiamyylibroaani (CHB) on organoboraaneihin kuuluva orgaaninen yhdiste. Yhdistettä käytetään reagenssina orgaanisen kemian synteeseissä muun muassa hydroboraatioissa.


title: Disiamyyliboraani

text: Disiamyyliboraani on huoneenlämpötilassa valkoista kiteistä ainetta. Se reagoi erittäin helposti kosteuden ja ilman hapen kanssa ja voi syttyä palamaan. Tämän vuoksi sitä valmistetaan yleensä vasta juuri ennen käyttöä. Disiamyyliboraani liukenee eettereihin muun muassa dietyylieetteriin, diglyymiin ja tetrahydrofuraaniin.


title: Disiamyyliboraani

text: Disiamyyliboraania valmistetaan 2-metyyli-2-buteenin ja diboraanin välisellä reaktiolla eetteriliuoksessa. Koska muodostuva yhdiste on hyvin steerisesti estynyt muodostuu tuotteena dialkyloitunut disiamyyliboraani.


title: Disiamyyliboraani

text: Disiamyyliboraania käytetään selektiivisenä reagnessina muun muassa pelkistyksissä ja hydroboraatioissa. Hydroboraatioissa se reagoi huomattavasti nopeammin niin kutsuttujen terminaalisten alkeenien, joissa kaksoissidos sijaitsee hiiliketjun päässä, kuin alkeenien, joiden kaksoissidos on ketjun keskellä, kanssa. Lisäksi cis-alkeenit reagoivat trans-alkeeneja nopeammin. Yhdiste muodostaa terminaalisten alkyynien kanssa organoboraanin, joka voidaan hapettaa emäksisissä olosuhteissa vetyperoksidin avulla aldehydiksi. Lisäksi disiamyyliboraania käytetään alkeenien ja alkyynien kytkentäreaktioissa.


title: Ikara (1945)

text: Ikara () oli keisarillisen Japanin laivaston Ukuru-luokan saattaja toisessa maailmansodassa.


title: Ikara (1945)

text: Alus tilattiin Uraga Dock Companyltä osana vuoden 1943 hankintoja. Sen köli laskettiin 26. joulukuuta 1944 ja alus laskettiin vesille 22. helmikuuta 1945. Alus otettiin palvelukseen 30. huhtikuuta.


title: Ikara (1945)

text: Alus poistettiin alusluettelosta 30. marraskuuta 1945.


title: Warriors (albumi)

text: Warriors on suomalaisen Disco Ensemble-yhtyeen viides albumi, joka julkaistiin 21. syyskuuta 2012. Albumi debytoi Suomen virallisen listan sijalla 7, ja pysyi listalla yhteensä 5 viikkoa.


title: Ikuno (1945)

text: Ikuno () oli keisarillisen Japanin laivaston Ukuru-luokan saattaja toisessa maailmansodassa.


title: Ikuno (1945)

text: Alus tilattiin Uraga Dock Companyltä osana vuoden 1943 hankintoja. Sen köli laskettiin 3. tammikuuta 1945 ja alus laskettiin vesille 11. maaliskuuta. Alus otettiin palvelukseen 17. heinäkuuta.


title: Ikuno (1945)

text: Alus poistettiin alusluettelosta 15. syyskuuta 1945 ja se aloitti kotiutuvien sotilaiden kuljetukset Japaniin 1. joulukuuta. Alus luovutettiin sotakorvauksena Neuvostoliitolle 29. heinäkuuta 1947.


title: Urumi (1945)

text: Urumi oli keisarillisen Japanin laivaston Ukuru-luokan saattaja toisessa maailmansodassa.


title: Urumi (1945)

text: Alus tilattiin Uraga Dock Companyltä osana vuoden 1943 hankintoja. Alus laskettiin vesille 26. toukokuuta 1945 ja sitä ei koskaan otettu palvelukseen.


title: Urumi (1945)

text: Alus romutettiin 1946.


title: Murotsu (1945)

text: Murotsu oli keisarillisen Japanin laivaston Ukuru-luokan saattaja toisessa maailmansodassa.


title: Murotsu (1945)

text: Alus tilattiin Uraga Dock Companyltä osana vuoden 1943 hankintoja. Alus laskettiin vesille 15. kesäkuuta 1945 ja sitä ei koskaan otettu palvelukseen.


title: Murotsu (1945)

text: Alus romutettiin 1946.


title: Kume (1944)

text: Kume () oli keisarillisen Japanin laivaston Ukuru-luokan saattaja toisessa maailmansodassa.


title: Kume (1944)

text: Alus tilattiin Hitachi Zōsenilta Sakurajimasta osana vuoden 1943 hankintoja. Sen köli laskettiin 26. toukokuuta 1944 ja alus laskettiin vesille 15. elokuuta. Alus otettiin palvelukseen 25. syyskuuta.


title: Kume (1944)

text: Alus upposi 28. tammikuuta 1945 torpedoituna Keltaisellamerellä ja se poistettiin alusluettelosta 10. maaliskuuta.


title: Carl Parta

text: Carl A. Parta (23. syyskuuta 1886 Karlsborg – joulukuu 1955) oli amerikansuomalainen sanomalehdenkustantaja.


title: Carl Parta

text: Parta syntyi Tornionjokilaaksosta Ruotsin Länsipohjan Karlsborgiin muuttaneiden vanhempien perheeseen. Perheen isä lähti vuonna 1890 kaivostöihin Michiganin Calumetiin, jonne vähän ajan kuluttua saapui myös muu perhe. Parta työskenteli koulun jälkeen Fred Karisen "Amerikan Uutisten", Calumetissa tuolloin ilmestyneen "Päivälehden" ja muiden amerikansuomalaisten lehtien kirjapainoissa. Vuonna 1932 hän perusti toimittaja Adolf Lundqvistin kanssa "Minnesotan Uutiset" New York Millsiin. Miesten omistama Northwestern Publishing Company julkaisi myös englanninkielistä "New York Mills Heraldia".


title: Carl Parta

text: Lundqvistin kuoltua vuonna 1948 Parta jäi yksin Northwestern Publishing Companyn omistajaksi. Vuonna 1953 yhtiön osti hänen poikansa Russel Parta.


title: Ikuna (1944)

text: Ikuna () oli keisarillisen Japanin laivaston Ukuru-luokan saattaja toisessa maailmansodassa.


title: Ikuna (1944)

text: Alus tilattiin Hitachi Zōsenilta Sakurajimasta osana vuoden 1943 hankintoja. Sen köli laskettiin 30. kesäkuuta 1944 ja alus laskettiin vesille 4. syyskuuta. Alus otettiin palvelukseen 15. lokakuuta.


title: Ikuna (1944)

text: Alus poistettiin alusluettelosta 30. marraskuuta 1945 ja se aloitti seuraavana päivänä miinanraivaajana. Alus muutettiin 10. heinäkuuta 1946 miinanraivaajien emälaivaksi. Se siirrettiin 26. joulukuuta 1947 liikenneministeriön säälaivaksi nimellä "Ikunamaru"


title: Ikuna (1944)

text: Alus luovutettiin 1. toukokuuta 1949 JMSA:lle vartioalukseksi nimellä "Ojika" ja se poistettiin alusluettelosta 25. toukokuuta 1963.


title: The Hitman’s Bodyguard

text: The Hitman’s Bodyguard on vuonna 2017 ensi-iltansa saanut yhdysvaltalainen toimintakomediaelokuva, jonka on ohjannut Patrick Hughes ja käsikirjoittanut Tom O’Connor, ja elokuvan tuottajina olivat David Ellison, Mark Gill, Dana Goldberg, Matthew O’Toole, John Thompson ja Les Weldon. Toimintakomedian pääosia näyttelevät Ryan Reynolds, Samuel L. Jackson, Gary Oldman, Élodie Yung ja Salma Hayek.


title: The Hitman’s Bodyguard

text:
Maailman parhain turvamies (Ryan Reynolds) saa uuden asiakkaan – palkkamurhaajan (Samuel L. Jackson), joka on todistajana kansainvälisessä tuomioistuimessa. Vaikka he ovat olleet vastakkain menneisyydessä, heidän on nyt työskenneltävä yhdessä, sillä heillä on vain 24 tuntia aikaa päästä Haagiin oikeudenkäyntiin ajoissa ja voittaa murhanhimoinen diktaattori (Gary Oldman).
25. toukokuuta 2011 kerrottiin David Ellisonin omistaman Skydance Median ostaneen "The Hitman’s Bodyguardin" käsikirjoituksen, jonka on kirjoittanut Tom O’Connor. 4. marraskuuta 2015 ilmoitettiin Ryan Reynoldsin, Samuel L. Jacksonin ja Gary Oldmanin palkkaamisesta elokuvaan, jonka ohjaajana olisi Jeff Wadlow. Tuottajiksi kerrottiin olevan Mark Gill, John Thompson, Matthew O’Toole ja Les Weldon. 23. helmikuuta 2016 kerrottiin Élodie Yungin ja Salma Hayekin kiinnittämisestä elokuvaan, jonka Yhdysvaltain teatterilevittäjänä toimisi Lionsgate. 9. maaliskuuta 2016 kerrottiin ohjaaja Wadlow’n lähdöstä, ja hänen tilalleen tuli Patrick Hughes.


title: The Hitman’s Bodyguard

text: "The Hitman’s Bodyguardin" kuvaukset alkoivat 2. huhtikuuta 2016. Elokuva kuvattiin Englannissa, Bulgariassa ja Alankomaissa. Englannissa elokuvaa kuvattiin Lontoossa, Bulgariassa Sofiassa ja Alankomaissa Amsterdamissa ja Haagissa. Skydance Median lisäksi elokuvan tuotantoyhtiöinä olivat Millennium Films ja Campbell-Grobman Films.


title: The Hitman’s Bodyguard

text: "The Hitman’s Bodyguard" sai ensi-iltansa Yhdysvalloissa 18. elokuuta 2017. Elokuvan Yhdysvaltain teatterilevittäjänä on Lionsgate.


title: Aleksander Čeferin

text: Aleksander Čeferin (s. 13. lokakuuta 1967 Ljubljana) on slovenialainen juristi ja jalkapallovaikuttaja, joka toimii Euroopan jalkapalloliiton Uefan puheenjohtajana.


title: Aleksander Čeferin

text: Čeferin valittiin Uefan puheenjohtajaksi 14. syyskuuta 2016 Uefan kongressissa Ateenassa. Hän löi äänestyksessä alankomaalaisen maansa liiton puheenjohtajan Michael van Praagin äänin 42–13.


title: Aleksander Čeferin

text: Aiemmin Čeferin oli toiminut Slovenian jalkapalloliiton puheenjohtajana vuodesta 2011 lähtien. Hän on toiminut myös maan suurseuroihin lukeutuvan Olimpija Ljubljanan hallintotehtävissä.


title: Mokuto (1944)

text: Mokuto () oli keisarillisen Japanin laivaston Ukuru-luokan saattaja toisessa maailmansodassa.


title: Mokuto (1944)

text: Alus tilattiin Hitachi Zōsenilta Sakurajimasta osana vuoden 1943 hankintoja. Sen köli laskettiin 5. marraskuuta 1944 ja alus laskettiin vesille 7. tammikuuta 1945. Alus otettiin palvelukseen 19. helmikuuta.


title: Mokuto (1944)

text: Alus upposi 4. huhtikuuta 1945 osuttuaan miinaan Kanmonin salmessa ja se poistettiin alusluettelosta 5. toukokuuta.


title: Sakito (1944)

text: Sakito () oli keisarillisen Japanin laivaston Ukuru-luokan saattaja toisessa maailmansodassa.


title: Sakito (1944)

text: Alus tilattiin Hitachi Zōsenilta Sakurajimasta osana vuoden 1943 hankintoja. Sen köli laskettiin 7. syyskuuta 1944 ja alus laskettiin vesille 29. marraskuuta. Alus otettiin palvelukseen 10. tammikuuta 1945.


title: Sakito (1944)

text: Alus poistettiin alusluettelosta 20. marraskuuta 1945 ja sen romutus saatiin päätökseen 1. joulukuuta 1947.


title: Shisaka (1944)

text: Shisaka () oli keisarillisen Japanin laivaston Ukuru-luokan saattaja toisessa maailmansodassa.


title: Shisaka (1944)

text: Alus tilattiin Hitachi Zōsenilta Sakurajimasta osana vuoden 1943 hankintoja. Sen köli laskettiin 21. elokuuta 1944 ja alus laskettiin vesille 31. lokakuuta. Alus otettiin palvelukseen 15. joulukuuta.


title: Shisaka (1944)

text: Alus poistettiin alusluettelosta 15. syyskuuta 1945 ja se aloitti kotiutuvien joukkojen kuljetukset Japaniin 1. joulukuuta. Alus luovutettiin 6. heinäkuuta 1947 Kiinalle ja kommunistit valtasivat aluksen 1949.


title: Ōtsu (1945)

text: Ōtsu oli keisarillisen Japanin laivaston Ukuru-luokan saattaja toisessa maailmansodassa.


title: Ōtsu (1945)

text: Alus tilattiin Hitachi Zōsenilta Sakurajimasta osana vuoden 1943 hankintoja. Sen köli laskettiin 12. tammikuuta 1945 ja alus laskettiin vesille 10. toukokuuta. Alus ei valmistunut.


title: Ōtsu (1945)

text: Alus kaatui 17. helmikuuta 1946 ja sen romutus saatiin päätökseen 25. maaliskuuta 1948.


title: Shiga (1945)

text: Shiga () oli keisarillisen Japanin laivaston Ukuru-luokan saattaja toisessa maailmansodassa.


title: Shiga (1945)

text: Alus tilattiin Sasebon laivastontelakalta osana vuoden 1943 hankintoja. Sen köli laskettiin 25. marraskuuta 1944 ja alus laskettiin vesille 9. helmikuuta 1945. Alus otettiin palvelukseen 30. maaliskuuta.


title: Shiga (1945)

text: Alus poistettiin alusluettelosta 30. marraskuuta 1945 ja se muutettiin seuraavana päivänä miinanraivaajaksi. Alus siirrettiin 1. marraskuuta 1946 yhteysalukseksi ja edelleen liikenneministeriölle 31. joulukuuta 1947. Alus oli 31. joulukuuta 1950 alkaen sääaluksena nimellä "Shigamaru".


title: Shiga (1945)

text: Alus siirrettiin 1. tammikuuta 1949 JMSA:lle koululaivaksi nimellä "Kojima" ja se poistettiin alusluettelosta 6. toukokuuta 1964.


title: Juan Sánchez

text: Juan Ginés Sánchez Moreno (s. 15. helmikuuta 1972 Aldala, Espanja) on espanjalainen uransa lopettanut jalkapalloilija. Pelipaikaltaan hän oli hyökkääjä.


title: Juan Sánchez

text: Sánchez pelasi koko uransa Espanjassa. Hän pelasi Primera Divisiónissa yhteensä 302 ottelua tehden 68 maalia – Valenciassa 30 maalia 140 ottelussa ja Celta Vigossa 38 maalia 162 ottelussa. Sánchez voitti Valenciassa Espanjan-mestaruuden kausina 2001–2002 ja 2003–2004. Hän teki parhammillaan Primera Divisiónissa 13 maalia Celta Vigossa kaudella 1998–1999 ja ylsi kymmeneen pääsarjamaaliin myös kahtena muuna kautena. Segunda Divisiónissa Sánchez pelasi 57 ottelua ja teki 21 maalia edustaen Mallorcaa ja Celta Vigoa. Lisäksi hän pelasi 20 ottelua ja teki viisi maalia Espanjan neljänneksi korkeimmalla sarjatasolla Valencian kakkosjoukkueessa.


title: Juan Sánchez

text: Espanjan maajoukkueessa Sánchez pelasi yhden ottelun vuonna 1998.


title: Mestarien liigan kausi 2000–2001

text: Mestarien liigan kausi 2000–2001 oli jalkapallokilpailu Mestarien liigan yhdeksäs kausi ja Euroopan Cup mukaan laskettuna kilpailun 46. kausi.


title: Mestarien liigan kausi 2000–2001

text: Loppuottelussa saksalainen Bayern München voitti espanjalaisen Valencian rangaistuspotkukilpailussa 5–4 ottelun päätyttyä 1–1. Voitto oli Bayern Münchenille kaikkiaan neljäs ja ensimmäinen Mestarien liigan aikana. Seuran edellinen voitto oli kaudelta 1975–1976. Valencialle tappio loppuottelussa oli toinen peräkkäinen sen hävittyä kauden 1999–2000 loppuottelussa Real Madridille. Vastakkain olivat kaksi edellisten kausien loppuotteluissa hävinnyttä joukkuetta, sillä Bayern München hävisi kauden 1998–1999 loppuottelun englantilaiselle Manchester Unitedille. Edelliset kaksi mestaria – Real Madrid ja Manchester United – putosivat molemmat kilpailusta Bayern Müncheniä vastaan pelatuissa pudotuspelivaiheen otteluissa.


title: Mestarien liigan kausi 2000–2001

text: "Valencia eteni loppuotteluun yhteismaalein 3–0."


title: Mestarien liigan kausi 2000–2001

text: "Bayern München eteni loppuotteluun yhteismaalein 3–1."


title: Alepoú

text: Alepoú (; myös "Alepú") on Kreikan kaupunki, joka sijaitsee Korfun saarella. Se kuuluu hallinnollisesti Korfun kuntaan, Korfun alueyksikköön ja Jooniansaarten alueeseen. Kaupunki muodostaa oman kaupunkiyhdyskuntansa (Δημοτική Κοινότητα Αλεπούς, "Dimotikí Koinótita Alepoús"). Kaupungin väkiluku on 3 149 (vuonna 2011).


title: Alepoú

text: Alepoú, suomeksi ”Kettu”, sijaitsee lähellä saaren itärannikkoa noin 2,5 kilometriä Korfun kaupungin keskustasta länsilounaaseen ja se on nykyisin käytännössä Korfun kaupungin esikaupunkialuetta. Kaupungin eteläpuolella sijaitsee Kanálin kaupunki.


title: Kanáli

text: Kanáli () on Kreikan kaupunki, joka sijaitsee Korfun saarella. Se kuuluu hallinnollisesti Korfun kuntaan, Korfun alueyksikköön ja Jooniansaarten alueeseen. Kanáli muodostaa oman kaupunkiyhdyskuntansa (Δημοτική Κοινότητα Καναλίου, "Dimotikí Koinótita Kanalíou"). Kaupungin väkiluku on 4 086 (vuonna 2011).


title: Kanáli

text: Kanáli sijaitsee lähellä Korfun itärannikkoa noin 3,5 kilometriä saaren pääkaupungin Korfun kaupungin keskustasta lounaaseen Korfun kansainvälisen lentoaseman länsipuolella. Se on saaren toiseksi suurin kaupunki Korfun kaupungin jälkeen, ja se on nykyisin käytännössä pääkaupungin esikaupunkialuetta. Sen pohjoispuolella sijaitsee Alepoún kaupunki.


title: M/V Ciudad de Barcelona

text: M/V Ciudad de Barcelona oli espanjalainen linjalaiva, jonka italialainen sukellusvene "General Sanjurjo" upotti Malgrat de Marin kaupungin edustalla Espanjan sisällissodan aikana 30. toukokuuta 1937. Onnettomuudessa kuoli ainakin 200 matkustajaa, joista noin 65 oli kansainvälisten prikaatien joukkoihin matkalla olleita ulkomaalaisia vapaaehtoisia. Aluksella oli myös useita suomalaisia vapaaehtoisia, jotka kuitenkin kaikki selvisivät hengissä.


title: M/V Ciudad de Barcelona

text: "Ciudad de Barcelona" valmistui vuonna 1929 nimellä "Infante Don Jaime", mutta huhtikuussa 1931 tapahtuneen restauraation kaatumisen jälkeen, alus nimettiin uudelleen Barcelonan kaupungin mukaan. Vuodet 1929–1931 laiva teki risteilyjä Barcelonasta käsin ja kesästä 1931 lähtien se toimi Baleaarien ja Kanarian saarten välisessä linjaliikenteessä. Aluksen omisti espanjalaisen suurliikemiehen Juan March Ordinasin yhtiö Compañía Trasmediterranea. Ordinas oli kenraali Francon johtamien falangistien kannattajia ja yksi sisällissotaan johtaneen vallankaappausyrityksen merkittävimmistä rahoittajista.


title: M/V Ciudad de Barcelona

text: Sisällissodan sytyttyä heinäkuussa 1936 "Ciudad de Barcelona" kansallistettiin. Sodan aikana se osallistui kuljetusaluksena tasavaltaisten epäonnistuneeneen Mallorcan maihinnousussa ja kuljetti myöhemmin ulkomaisia vapaaehtoisia Algeriasta ja Ranskasta. Lisäksi alus haki sotamateriaalia Neuvostoliiton Mustanmeren satamista.


title: M/V Ciudad de Barcelona

text: "Ciudad de Barcelona" lähti kohtalokkaalle matkalleen ranskalaisen Marseillen satamasta 29. toukokuuta 1937. Matkustajia oli uppoamisen jälkeen julkaistujen sanomalehtitietojen mukaan 312 ja lisäksi aluksella oli 64 miehistön jäsentä. Matkustajista arviolta 200–250 oli Espanjaan matkalla olleita ulkomaisia vapaaehtoisia, jotka olivat kotoisin lähinnä Pohjois-Amerikasta, Saksasta, Italiasta ja Iso-Britanniasta. Mukana oli myös joitakin Pohjoismaista, Australiasta ja Uudesta-Seelannista saapuneita vapaaehtoisia sekä ryhmä ranskalaisia lentäjiä. Muiden matkustajien joukossa oli paljon Senegalista Ranskaan tulleita siirtolaisia.


title: M/V Ciudad de Barcelona

text: Alus lähti satamasta myöhään illalla auringonlaskun jälkeen ja kulki Italian laivaston aluksia välttääkeen kokonaan pimeänä. Elokuussa 1936 solmittu kansainvälinen Espanjan sisällissodan puuttumattomuussopimus kielsi sotatarvikkeiden ja ulkomaalaisten taistelijoiden kuljettamisen sisällissodan osapuolille. Sen valvonta oli Ranskan ja Espanjan välisellä merialueelle annettu Italian laivastolle, vaikka maa toimi itse Francon joukkojen aseistajana.


title: M/V Ciudad de Barcelona

text: "Ciudad de Barcelona" saapui Espanjan aluevesille sunnuntaina 30. toukokuuta, jolloin merivartiosto varoitti alusta lähistöllä vaanivista sukellusveneistä. Laiva sai myös saattajakseen espanjalaisen tykkiveneen. Iltapäivällä kuitenkin havaittiin sukellusvene "General Sanjurjo". Se oli alun perin nimellä "Torricelli" tunnettu Italian laivaston sukellusvene, joka oli keväällä 1937 vuokrattu Espanjan nationalistien laivastolle. Havainnon jälkeen "Ciudad de Barcelonan" kapteeni päätti ohjata aluksensa Malgret de Maria kohti, jossa matkustajat olisivat päässeet poistumaan aluksesta. "General Sanjurjo" ehti kuitenkin ampumaan kaksi torpedoa, joista ensimmäinen meni ohi ja päätyi lähitöllä sijaitsevan Lloret de Marin kaupungin uimarannalle. Toinen torpedo sen sijaan osui "Ciudad de Barcelonan" konehuoneeseen noin kello 18 aikaan illalla. Alus oli silloin vain noin 400 metrin päässä rannasta.


title: M/V Ciudad de Barcelona

text: Osuman jälkeen "Ciudad de Barcelona" upposi nopeasti vain noin 2–3 minuutissa. Pelastustoimiin liittyi rannikkovartioston lisäksi myös paikallisia kalastajia ja myös Katalonian presidentti Lluis Companys saapui nopeasti paikalle 60 kilometrin päästä Barcelonasta. Onnettomuudessa hukkui ainakin 200 ihmistä, mutta joiden arvioiden mukaan jopa 300. Heistä miehistön jäseniä oli neljä. Kansainvälisiin prikaateihin matkalla olleista vapaaehtoisista kuoli 60–65, mutta ainoastaan 25 hukkuneen henkilöllisyys on selvillä. Pelastuneet vapaaehtoiset kuljetettiin Barcelonaan, jossa he liittyivät kansainvälisiin prikaateihin. Ainoastaan yksi päätti palata kotiinsa.


title: M/V Ciudad de Barcelona

text: "Ciudad de Barcelonalla" oli ainakin kahdeksan amerikansuomalaista ja yksi Suomesta saapunut vapaaehtoinen, jotka kuitenkin kaikki ilmeisesti pelastuivat. Laivalla matkustaneita amerikansuomalaisia olivat muun muassa ammattiyhdistysjohtajat Frank Arvola ja Martin Kuusisto sekä toimittaja Hjalmar Sankari, joka myöhemmin kaatui taistelussa keväällä 1938. Suomesta oli saapunut Artjärveltä kotoisin ollut vahtimestari Sauli Verner Lassila (s. 1910).


title: M/V Ciudad de Barcelona

text: Sankari kirjoitti myöhemmin onnettomuudesta New Yorkissa ilmestyneeseen "Eteenpäin"-lehteen. Hänen mukaansa aluksen mukana uponneet vapaaehtoiset lauloivat hukkuessaan "Kansainvälistä". Tasavaltalaisten hallitus puolestaan yritti aluksi sensuroida tapausta koskevia uutisia, mutta italialainen uutistoimisto kuitenkin välitti tiedot nopeasti maailmalle. Suomessa uppoamisesta uutisoi jo seuraavana päivänä äärioikeistolaisen IKL:n sanomalehti "Ajan Suunta".


title: Kontokáli

text:
Kontokáli (; myös "Kondokáli") on Kreikan kylä, joka sijaitsee Korfun saarella. Se kuuluu hallinnollisesti Korfun kuntaan, Korfun alueyksikköön ja Jooniansaarten alueeseen. Kontokáli on osa saaren pääkaupungin Korfu kaupungin kaupunkiyhdyskuntaa. Kylän väkiluku on 1 660 (vuonna 2011).
Kontokáli sijaitsee lahdenpohjukassa saaren itärannikolla noin seitsemän kilometriä Korfun kaupungista länteen. Kylän nimi on peräisin venetsialaisvallan ajalta: se sai nimensä Cristoforo Condocalista, joka sai alueelta maita kiitoksena panoksestaan Lepanton taistelussa. Nykyisin kylän seutu on osa Korfun kaupungin läheistä turistirannikkoa.


title: Léchaio

text: Léchaio (, ) on Kreikan kaupunki, joka sijaitsee Peloponnesoksen niemimaan pohjoisrannikolla. Se kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kaupungin väkiluku on 2 643 (vuonna 2011).


title: Léchaio

text: Aiemmin Léchaio kuului Ássos-Léchaion kuntaan ja vuoden 2011 alusta lähtien Kórinthoksen kunnan Ássos-Léchaion kunnallisyksikköön. Léchaio muodostaa oman kaupunkiyhdyskuntansa (Δημοτική Κοινότητα Λεχαίου, "Dimotikí Koinótita Lechaíou").


title: Léchaio

text: Léchaio sijaitsee Korintinlahden rannalla noin kahdeksan kilometriä länteen Kórinthoksen kaupungista ja noin 12 kilometriä kaakkoon Kiáton kaupungista. Se on saanut nimensä antiikin Korintin kaupungin satamasta Lekhaionista, joka sijaitsi kuitenkin noin neljä kilometriä idempänä nykyisen Archaío Limánin kylän paikalla. Paikkakunnan aiempi nimi oli "Kolompótsi" (Κολομπότσι), mutta se nimettiin uudelleen vuonna 1925 antiikin aikaisen sataman löydyttyä.


title: Nédonas

text:
Nédonas (, ) on joki, joka virtaa Messeniassa Peloponnesoksen niemimaalla Kreikassa. Sen pituus on noin 30 kilometriä. Joki saa alkunsa Taÿ́getos-vuorelta ja se laskee Messenianlahteen Kalamátan kaupungissa.
Joki muodostaa noin yhdeksän kilometriä pitkän rotkon Nédousan kylän ja Kalamátan välille. Joen sivujokia ovat Karveliótiko Réma, Réma Griás, Dafnórema ja Skoúra Réma.


title: Potamós (Korfu)

text:
Potamós () on Kreikan kaupunki, joka sijaitsee Korfun saarella. Se kuuluu hallinnollisesti Korfun kuntaan, Korfun alueyksikköön ja Jooniansaarten alueeseen. Potamós on osa saaren pääkaupungin Korfu kaupungin kaupunkiyhdyskuntaa. Kaupungin väkiluku on 3 840 (vuonna 2011).
Potamós, suomeksi ”Joki”, sijaitsee lähellä saaren itärannikkoa noin neljä kilometriä länteen Korfun kaupungin keskustasta. Se on saaren kolmanneksi suurin kaupunki pääkaupungin ja Kanálin jälkeen, ja se on nykyisin käytännössä Korfun kaupungin esikaupunkialuetta. Kaupunki on saanut nimensä sen vierestä virtaavasta pienestä joesta.


title: Sarantáporos (Epeiros)

text: Sarantáporos () on joki, joka virtaa Epeiroksessa luoteisessa Kreikassa sekä eteläisessä Albaniassa. Sen pituus on noin 50 kilometriä. Joki saa alkunsa Grámmos-vuorelta Píndos-vuoristosta ja se laskee Aóos-jokeen. Sarantáporos on Aóoksen merkittävin sivujoki Voïdomátis-joen ohella.


title: Sarantáporos (Thessalia)

text: Sarantáporos () on joki, joka virtaa Thessaliassa Kreikassa. Sen pituus on noin 20 kilometriä. Joki saa alkunsa Kamvoúnia-vuorilta Sérvian kaakkoispuolelta ja se laskee Titarísios-jokeen Miléan (Milián) kylän lähellä.


title: Sarantáporos (Thessalia)

text: Joen pohjoispuolella sijaitsee siitä nimensä saanut Sarantáporon kylä. Joella käytiin ensimmäiseen Balkanin sotaan kuulunut Sarantáporoksen taistelu vuonna 1912.


title: Sarantáporos

text: Sarantáporos () voi viitata seuraaviin jokiin Kreikassa:


title: Venétikos

text: Venétikos () on joki, joka virtaa Länsi-Makedoniassa Kreikassa. Joki saa alkunsa Smólikas-vuorelta Píndos-vuoristosta. Se virtaa Grevenán kaupungin eteläpuolelta ja laskee Aliákmonas-jokeen lähellä Agápin kylää.


title: Víkos

text:
Víkos () on Kreikan kylä, joka sijaitsee Víkoksen rotkon pohjoispäässä noin 51 kilometriä pohjoisluoteeseen Ioánninan kaupungista. Se kuuluu hallinnollisesti Zagórin kuntaan, Ioánninan alueyksikköön ja Epeiroksen alueeseen. Kylän väkiluku on 26 (vuonna 2011).
Aiemmin Víkos kuului Kentrikó Zagórin kuntaan ja vuodesta 2011 lähtien Zagórin kunnan Kentrikó Zagórin kunnallisyksikköön. Kylä on osa Arístin kyläyhdyskuntaa.


title: Víkos

text: Víkoksen kylästä on hyvä näköala Víkoksen rotkoon, josta se on saanut nimensä. Kylä on yleinen lähtöpiste rotkoon suuntautuville vaelluksille. Kylän lähellä sen kaakkoispuolella on Panagía Spiliótissan eli Luolan Neitsyt Marian kirkko.


title: Voïdomátis

text: Voïdomátis () on joki, joka virtaa Epeiroksessa luoteisessa Kreikassa. Se on Aóos-joen sivujoki. Joki saa alkunsa Víkoksen kylän läheltä. Se virtaa Víkoksen rotkon pohjalla ja laskee Aóokseen lähellä Kallithéan ja Kleidonián kyliä.


title: Jacques Georges

text: Jacques Georges (30. toukokuuta 1916 – 25. toukokuuta 2004) oli ranskalainen jalkapallovaikuttaja.


title: Jacques Georges

text: Georges toimi Euroopan jalkapalloliiton Uefan puheenjohtajana vuosina 1983–1990. Ranskan jalkapalloliiton FFF:n puheenjohtajana hän toimi vuosina 1968–1972.


title: Ebbe Schwartz

text: Ebbe Schwartz (3. toukokuuta 1901 – 19. lokakuuta 1964) oli tanskalainen jalkapallovaikuttaja.


title: Ebbe Schwartz

text: Schwartz toimi Euroopan jalkapalloliiton Uefan ensimmäisenä puheenjohtajana vuosina 1954–1962. Hän toimi urallaan myös kansainvälisen jalkapalloliiton Fifan hallituksen jäsenenä ja varapuheenjohtajana sekä Tanskan jalkapalloliiton puheenjohtajana.


title: Arvonkorotusrahasto

text: Arvonkorotusrahasto on kirjanpidossa taseessa oleva oman pääoman erä. Arvonkorotusrahastoon voidaan merkitä se rahamäärä, jolla yhtiön maa- ja vesialueiden tai arvopapereiden arvo on pysyvästi noussut tilinpäätöspäivään mennessä.


title: Arvonkorotusrahasto

text: Arvonkorotusrahasto kuuluu osakeyhtiön tai osuuskunnan sidottuun omaan pääomaan.


title: Arvonkorotusrahasto

text: Arvonkorotuksen avulla informoidaan, paljonko kohteesta saataisiin, jos se myytäisiin.


title: Arvonkorotusrahasto

text: Yleensä firmojen oma pääoma kasvaa tuotetun voiton tai omistajien tekemien sijoitusten kautta. Joskus omaa pääomaa voidaan korottaa myös arvonnousun avulla. Näitä arvonkorotuksia tehdään, jotta saataisiin parempi taseasema.


title: Arvonkorotusrahasto

text: Arvonkorotuksen myötä taseen molemmat puolet (vastaavaa ja vastattavaa) nousevat yhtä paljon kyseisenä vuonna, jona korotus tehdään. Arvonkorotus vaikuttaakin vain taseeseen eikä sillä ole vaikutusta tuloslaskelmaan. Arvonkorotuksista ei mene tuloveroa.


title: Arvonkorotusrahasto

text: Arvonnousua voi kannattaa yrittää esimerkiksi, jos osakeyhtiö on pakkoselvitystilassa.


title: Arvonkorotusrahasto

text: Arvonkorotus voidaan muodostaa pysyvien vastaavien maa- ja vesialueista sekä arvopapereista, jotka eivät ole rahoitusvälineitä. Arvonkorotukseen soveltuvia arvopapereita ovat muun muassa kiinteistöosakkeet. Arvonkorotusta ei voi tehdä muista kuin edellä mainituista omaisuuslajeista. Kiellettyä on muodostaa arvonkorotus esimerkiksi pörssiarvopapereista, taideteoksista tai kuva- ja äänitallenteiden IPR-oikeuksista. Aiemmin arvonkorotuksia voitiin muodostaa myös rakennuksiin; enää se ei ole mahdollista, mutta vanhat arvonkorotukset saa säilyttää niin kauan kuin ne ovat aiheellisia.


title: Arvonkorotusrahasto

text: Arvonkorotuksia ei ole pakko tehdä. Arvonkorotuksen voi tehdä, jos sen edellytykset täyttyvät. Edellytyksiä ovat olennainen ja pysyvä arvonnousu sekä varovaisuuden ja johdonmukaisuuden noudattaminen. Arvonnousun olennaisuudelle ei ole määrätty kiinteää rajaa, mutta sen tullee olla vähintään 10 %. Pysyvyys tarkoittaa, ettei arvo tiedossa tai ennustettavissa olevien perusteiden mukaan alennu ainakaan ennustettavassa tulevaisuudessa.


title: Arvonkorotusrahasto

text: Korotuksen määrä on vapaasti valittavissa nollan ja sallitun enimmäismäärän väliltä. Korotuksissa on noudatettava samaa korotusperiaatetta kaikkiin samanlaisiin korotuskohteisiin. Periaatteena voi olla esimerkiksi, että korotus on 90 % sallitusta enimmäismäärästä. On suositeltavaa, ettei arvonkorotuksia tehdä enimmäismääräisinä. Tämä johtuu varovaisuuden periaatteesta ja siitä, että todellisessa myyntitilanteessa jouduttaisiin suorittamaan myyntikuluja ja ehkä myös tuloveroa.


title: Arvonkorotusrahasto

text: Koska arvonkorotukseen liittyy monia muoto-, dokumentointi- ja selonottovelvollisuuksia suositellaan, että arvonkorotusten muodostamisia tehdään pidättyväisesti ja siitä hankitaan aina ulkopuolinen asiantuntijatodiste.


title: Arvonkorotusrahasto

text: Arvonkorotus on peruutettava, jos sen edellytykset eivät myöhemmässä tilinpäätöksessä enää ole voimassa. Tästä johtuu, että arvonkorotuskohteista on yleensä tarpeen hankkia ulkopuolisten asiantuntijoiden kirjalliset arviot aina tilinpäätösten laatimisen yhteydessä.


title: Arvonkorotusrahasto

text: Kun arvonkorotuksen kohde myydään tai muuten luovutetaan pois, arvonkorotus peruutetaan. Jos omaisuudesta saadaan myyntivoittoa, yhtiön tulos nousee ja nousu kirjataan vapaaseen omaan pääomaan. Myyntivoitosta maksettava vero pienentää tulosta. Veron vuoksi oman pääoman kokonaismäärä voi myynnin johdosta laskea, vaikka omaisuus myytäisiinkin voitolla.


title: Arvonkorotusrahasto

text: Arvonkorotusrahaston saldoa ei voi siirtää taseen muihin eriin. Rahastoa ei voi pienentää millään muulla tavalla kuin peruuttamalla aiemmin tehty arvonkorotus. Aiemmin arvonkorotusrahastosta voitiin tehdä siirtoja osakepääomaan. Jos sellainen siirto on aiemmin tehty ja arvonkorotusrahaston saldo ei enää riitä jonkin arvonkorotuksen peruuttamiseksi, peruutus on tehtävä vapaasta omasta pääomasta.


title: Arvonkorotusrahasto

text: Arvonkorotusrahasto on eri rahasto kuin rahoitusvälineisiin liittyvä käyvän arvon rahasto tai IFRS-tilinpäätöksen mukainen uudelleenarvostusrahasto. Arvonkorotukset ja rahoitusvälineiden käyvän arvon mukainen laskenta eivät ole toistensa vaihtoehtoja. Rahoitusvälineisiin, joihin voitaisiin tehdä käyvän arvon periaatetta, ei voi tehdä arvonkorotuksia.


title: Fred Karinen

text: Fred Karinen (1861 Kaavuono – 9. syyskuuta 1909 Astoria) oli amerikansuomalainen sanomalehtien kustantaja ja toimittaja.


title: Fred Karinen

text: Karinen muutti vanhempiensa mukana Norjasta Yhdysvaltoihin vuonna 1871. Hän toimi Hancockissa ensimmäisen amerikansuomalaisen lehden ja sen seuraajien "Swen Tuuvan" ja "Sankarin Maineen" latojana. Vuonna 1880 Karinen muutti Calumetiin, jossa hän latoi toista "Amerikan Suomalaista Lehteä". Sittemmin hän muutti Minneapolisiin latomaan "Uutta Kotimaata".


title: Fred Karinen

text: "Uudessa Kotimaassa" työskennelleet Karinen ja Alex Wirtamo muuttivat vuonna 1884 Ashtabula Harboriin, jossa he perustivat Charles Steenroosin ja Asser Ansonin kanssa "Yhdysvaltain Sanomia" julkaisseen kustannusyhtiön. Wirtamon liityttyä kilpailevaan "Pohjantähteen" "Yhdysvaltain Sanomien" toimittajana työskenteli Karisen ohella August Edwards. Vuonna 1889 Karinen muutti Ishpemingiin, jossa hän ryhtyi toimittamaan Suomalaisen Kansallis-Raittius-Veljeysseuran "Työmies"-lehteä. Raittiusliikkeen ja toimittajan tiet erosivat pian ja Karinen jatkoi lehden julkaisemista omissa nimissään. Vuonna 1892 hän muutti "Työmiehen" Minneapolisiin, jossa se sulautui August Edwardsin "Yhdysvaltain Sanomiin" muodostaen "Amerikan Uutiset".


title: Fred Karinen

text: Vuonna 1893 Karinen siirsi "Amerikan Uutiset" Calumetiin, jossa siihen sulautui Hannes Helan vuonna 1890 perustama "Kalevan Kaiku". Lehden toimittajana työskenteli Kalle Haapakoski. Vuonna 1898 Karinen aloitti Calumetissa Haapakosken toimittaman "Päivän Uutiset", joka ilmestyi vain muutaman kuukauden ajan. Vuonna 1903 Karinen myi lehtiyrityksensä "Päivälehden" kustannusyhtiölle, työskenteli vähän aikaa sen taloudenhoitajana ja sittemmin kauppiaana Lauriumissa ja Red Jacketissa. Vuonna 1905 Karinen muutti Astoriaan, jossa hän julkaisi kuolemaansa saakka Kalle Haapakosken toimittamaa "Lännen Uutiset" -lehteä.


title: Fred Karinen

text: Karinen ampui itsensä kapakan takahuoneessa. Syyksi mainittiin rahahuolet.


title: Ylikurssirahasto

text: Ylikurssirahasto on kirjanpidossa joidenkin vanhojen suomalaisten osakeyhtiöiden ja osuuskuntien taseessa oleva erä. Ylikurssirahasto kuuluu osakeyhtiön tai osuuskunnan sidottuun omaan pääomaan. Nykyisin ylikurssirahastoa ei tavallisesti enää kerry, mutta sitä voi alentaa.


title: Ylikurssirahasto

text:
Vanhan osakeyhtiölain yhtiön oli siirrettävä tietyt erät ylikurssirahastoon. Ylikurssirahastoon oli siirrettävä seuraavat erät:
Omien osakkeiden myyntitappiosta ei kuitenkaan osakeyhtiölaissa ollut mitään nimenomaisia säännöksiä.


title: Ylikurssirahasto

text: Lisäksi ylikurssirahastoon kirjattiin mm. osakepääoman alentamismäärä, jota ei käytetty tappion kattamiseen. Kirjanpidollisesti tämä ei ole mitenkään poikkeava erä.


title: Ylikurssirahasto

text: Nykyisin ylikurssirahastoa ei voi enää kerryttää, ellei kerryttäminen perustu vanhan osakeyhtiölain aikana tehtyyn päätökseen, jossa erä on nimenomaisesti määrätty merkittäväksi ylikurssirahastoon.


title: Ylikurssirahasto

text: Ylikurssirahastoa voidaan käyttää osakepääoman korottamiseen. Ylikurssirahastoa voidaan myös alentaa noudattaen osakeyhtiölain säännöksiä osakepääoman alentamisesta.


title: Ylikurssirahasto

text: Jos osakeannissa nykyisin saadaan ylikurssia eli osakkeen merkintähinta ylittää osakepääomaan merkittävän määrän, ylimenevä osa kirjataan tavallisesti "sijoitetun vapaan oman pääoman rahastoon".


title: Ylikurssirahasto

text: Vanhan osuuskuntalain mukaan ylikurssirahastoon kirjattiin muun muassa liittymismaksu ja se osa osuusmaksusta, lisäosuusmaksusta ja sijoitusosuusmaksusta, jota ei palautettu tai käytetty muuhun tarkoitukseen. Ylikurssirahastoon kirjattiin myös sijoitusosuuksien myyntivoitto.


title: Ylikurssirahasto

text: Osuuskunnan ylikurssirahastoa voi alentaa samoin edellytyksin kuin vararahastoa. Siitä voi myös siirtää varoja osuuskunnan osakepääomaan.


title: Asuntopolitiikka (lehti)

text: Asuntopolitiikka oli suomalainen asuntopoliittinen mielipidelehti, jota Väestöliiton asuntoasiaintoimisto alkoi julkaista vuonna 1950. Kahdeksansivuista lehteä julkaistiin neljä kertaa vuodessa ja sitä jaettiin ilmaiseksi rakentamiseen kytköksissä oleville päätöksentekijöille ja arkkitehdeille. Lehden toimituksen mukaan "Asuntopolitiikan" oli tarkoitus tarjota päätöksentekijöille tietoa ”asuntokysymyksen alalla tapahtuvasta vilkaasta kehityksestä” niin maailmalta kuin kotimaasta. Lehden sivuilla esitettiin läpi 1950-luvun kärkkäitä vaatimuksia rakentamiseen, kaavoittamiseen ja asuntorahoittamiseen liittyvän lainsäädännön kehittämiseksi. "Asuntopolitiikka" ajoi nimenomaan kaupunkien asuntorakentamisen tehostamista sekä vuonna 1949 säädettyjen arava-lakien jatkamista.


title: Asuntopolitiikka (lehti)

text: Lehden ensimmäinen päätoimittaja oli Yrjö Kouti (tuolloin Kankaanpää). Vuonna 1953 päätoimittajaksi tuli Heikki von Hertzen. Toimituskuntaan kuuluivat muun muassa Otto-Iivari Meurman, Alvar Aalto, Gunnar Modeen, Maiju Gebhard ja Esko Suhonen.


title: Asuntopolitiikka (lehti)

text: Heti lehden ensimmäisessä numerossa Helsingin kaupungille esitettiin 10-kohtainen esityslista, jossa muun muassa vaadittiin laadittavan sellainen asuntotuotanto-ohjelma, jonka puitteissa rakennettavista asuinalueista muodostuisi alusta alkaen ”elinkelpoisia asumalähiöitä”. Lehti piti huonona asuntopolitiikkana ja kaupunkirakentamisena muun muassa Helsingin ensimmäisiä arava-taloja Mannerheimintien ja Keskuspuiston välillä. Ankaraa kritiikkiä sai osakseen myös Sörnäisten ja Kallion saneeraussuunnitelmat.


title: Reinhold Hanning

text: Reinhold Hanning (28. joulukuuta 1921 Helpup, Saksa – 30. toukokuuta 2017 Lage, Saksa) oli saksalainen tuomittu natsisotarikollinen, joka toimi Auschwitzin keskitys- ja tuhoamisleirin vartijana. Hänet tuomittiin vuonna 2016 viiden vuoden vankeuteen osallisuudesta 170 000 murhaan.


title: Reinhold Hanning

text: Hanning syntyi vuoden 1921 loppupuolella. Hän liittyi Hitler-Jugendiin 14-vuotiaana joko vuoden 1935 lopussa tai vuonna 1936, ja hän liittyi vapaaehtoisena Waffen-SS-joukkoihin 18-vuotiaana vuonna 1940. Hänet lähetettiin helmikuussa 1942 vartijaksi Auschwitzin leirille. Hanning oli yksi niistä SS-miehistä, jotka saattoivat juutalaisvangit kaasukammioihin näiden saavuttua leirille junalla. Syyskuussa 1943 hänet ylennettiin "Unterscharführeriksi". Vuonna 1944 hänet siirrettiin Sachsenhausenin keskitysleirille. Hanning vangittiin toukokuussa 1945, ja hänet vapautettiin vuonna 1948. Vapauduttuaan hän toimi lyhyen aikaa brittiläisten joukkojen kokkina. Myöhemmin hän aloitti uran liikemiehenä ja vetäytyi eläkkeelle vuonna 1984.


title: Reinhold Hanning

text: Hanning myönsi toimineensa keskitysleirinvartijana, mutta kiisti osallisuutensa murhiin.


title: Pär Arlbrandt

text: Pär Anders Erik Arlbrandt (s. 22. marraskuuta 1982 Jönköping, Ruotsi) on ruotsalainen jääkiekkoilija, joka pelaa SHL-joukkue HV71:ssä. Hän on pelipaikaltaan oikea laitahyökkääjä. Eliteprospects.com -sivuston Ulf Anderssonin mukaan Arlbrandt on hyvillä käsillä ja visiolla varustettu laitahyökkääjä, joka osaa tehdä peliä ja on käyttökelpoien ylivoimalla. Hän on kuitenkin ajoittain vaikeuksissa pinen kokonsa vuoksi, eikä Arlbrandt ole myöskään erityisen nopea luistelemaan. Hän laukoo oikealta.


title: Pär Arlbrandt

text: Arlbrandt on HV71:n kasvatti. Hän oli kaudella 2000–2001 seuran J20-junioreiden paras pistemies, maalintekijä ja syöttäjä. Arlbrandt debytoi samalla kaudella myös HV71:n Elitserien-joukkueessa, jossa hän pelasi 14 runkosarjaottelua ilman tehopisteitä. Kaudeksi 2001–2002 Arlbrandt siirtyi Ruotsin toiseksi korkeimmalle sarjatasolla Allsvenskan-joukkue IF Troja-Ljungbyyn, jossa hänen ensimmäinen kokonainen kautensa miesten peleissä toi 46 runkosarjaottelussa tehot 24+18=42 ja viidessä nousukarsintaottelussa kolme maalia. Arlbrandt oli runkosarjassa joukkueensa kolmanneksi paras pistemies ja maalintekijä. Hän jakoi Allsvenskanin maalipörssin kymmenennen sijan IF Björklövenin Göran Hermanssonin kanssa. Nousukarsinnoissa Arlbrandt oli Trojan paras maalintekijä Mika Välilän kanssa.


title: Pär Arlbrandt

text: Kaudeksi 2002–2003 Arlbrandt palasi HV71:een, jossa hän teki 38 runkosarjaottelussa kaksi syöttöpistettä, kunnes Arlbrandt siirtyi loppukaudella Allsvenskan-joukkue Rögle BK:hon. Joukkue eteni Kvalserieniin, mutta jäi kuitenkin ilman sarjanousua. Arlbrandt pelasi Röglessä neljä seuraavaa kautta. Kaudella 2003–2004 hän voitti joukkueen sisäisen piste- ja syöttöpörssin tehoilla 14+25=39. Kaudella 2004–2005 Arlbrandt oli tehoilla 11+24=35 Röglen toiseksi paras pistemies Ryan Vescen jälkeen. Kaudella 2005–2006 hän oli joukkueen kolmanneksi paras pistemies tehoilla 10+16=26. Arlbrandt eteni Röglen kanssa Kvalserieniin, mutta joukkue jäi ilman sarjanousua. Kaudella 2006–2007 hän voitti koko Allsvenskanin piste- ja syöttöpörssin tehoilla 25+47=72. Arlbrandt sivusi myös koko sarjan yhden kauden runkosarjan piste-ennätystä, jonka teki Aleksandrs Beļavskis kaudella 2001–2002. Hän eteni Röglen kanssa Kvalserieniin, jossa Arlbrandt oli joukkueen paras pistemies ja syöttäjä tehoilla 2+6=8. Rögle jäi kuitenkin ilman sarjanousua.


title: Pär Arlbrandt

text: Arlbrandt siirtyi kaudeksi 2007–2008 Elitserienin nousijajoukkue Södertälje SK:hon, mutta hänen kautensa osoittautui kuitenkin pettymykseksi ja Arlbrandt teki 26 runkosarjaottelussa vain tehot 1+1=2. Hän siirtyi loppukaudella Itävallan Erste Bank Eishockey Ligan. Kaudeksi 2008–2009 Arlbrandt siirtyi Allsvenskan-joukkue VIK Västerås HK:hon. Hän voitti koko sarjan pistepörssin tehoilla 28+49=77. Arlbrandt teki näin ollen Allsvenskanin uuden yhden kauden runkosarjan piste-ennätyksen. Västerås eteni Kvalserieniin, jonka pistepörssissä hän sijoittui tehoilla 3+10=13 toiseksi edellään vain Södertälje SK:n Dragan Umicevic. Joukkue jäi kuitenkin ilman sarjanousua.


title: Pär Arlbrandt

text: Kaudeksi 2009–2010 Arlbrandt siirtyi kaksivuotisella sopimuksella Elitserien-joukkue Luleå HF:n riveihin. Hän vihdoin onnistui pääsarjatasolla ja voitti joukkueen sisäisen piste- ja syöttöpörssin tehoilla 16+21=37. Arlbrandt jakoi myös Luulajan sisäisen maalipörssin voiton Cameron Abbottin kanssa. Kaudella 2010–2011 hän oli tehoilla 19+21=40 joukkueen paras pistemies ja syöttäjä. Arlbrandt sijoittui Elitserienin maalipörssissä seitsemänneksi ja jakoi pistepörssin yhdeksännen sijan Linköpings HC:n Jaroslav Hlinkan kanssa.


title: Pär Arlbrandt

text: Kaudeksi 2011–2012 Arlbrandt siirtyi kaksivuotisella sopimuksella Linköpings HC:hen. Hän voitti joukkueen sisäisen pistepörssin tehoilla 14+23=37. Kaudella 2012–2013 Arlbrandt oli Linköpingin paras syöttäjä ja toiseksi paras pistemies Carl Söderbergin jälkeen. Hän sijoittui Elitserienin maalipörssissä kolmanneksi ja pistepörssissä neljänneksi. Arlbrandt voitti myös joukkueensa sisäisen tehotilaston lukemalla +24. Pudotuspeleissä hän oli Linköpingin paras pistemies ja maalintekijä tehoilla 7+5=12, joilla Arlbrandt jakoi koko Elitserienin pistepörssin voiton neljän muun pelaajan kanssa. Hän jakoi myös joukkueensa sisäisen tehotilaston voiton Magnus Johanssonin ja Mattias Bäckmanin kanssa lukemalla +6. Tammikuussa 2013 Arlbrandt teki Linköpingin kanssa kaksivuotisen jatkosopimuksen.


title: Pär Arlbrandt

text: Arlbrandt voitti kaudella 2013–2014 koko SHL:n (ent. Elitserien) piste- ja syöttöpörssin. Hän jäi Bud Hollowayn ohella viiden tehopisteen päähän Håkan Loobin kaudella 1982–1983 tekemästä Ruotsin pääsarjatason kaikkien aikojen yhden kauden runkosarja piste-ennätyksestä (42+34=76). Kaudeksi 2014–2015 Arlbrandt siirtyi vuoden mittaisella sopimuksella Sveitsin National Hockey A:n EHC Bieliin. Hän oli joukkueen paras pistemies tehoilla 17+22=39. Pudotuspeleissä Arlbrandt oli Bielin paras pistemies ja maalintekijä tehoilla 5+3=8. Lokakuussa 2014 hän teki joukkueen kanssa vuoden mittaisen jatkosopimuksen.


title: Pär Arlbrandt

text: Kaudella 2015–2016 Arlbrandt jakoi tehoilla 12+13=25 Bielin sisäisen pistepörssin voiton Gaëtan Haasin kanssa. Hän palasi tammikuussa 2016 kuitenkin kotimaahansa ja siirtyi kevääseen 2017 asti ulottuvalla sopimuksella kasvattajaseuraansa HV71:een.


title: Pär Arlbrandt

text: Arlbrandt Ruotsin A-maajoukkueessa 19 ottelua tehopistein 5+6=11. Hän teki A-maajoukkuedebyyttinsä 13. marraskuuta 2010 Karjala-turnauksessa Helsingin Hartwall Arenalla Venäjää vastaan. Ensimmäisen A-maajoukkuemaalinsa Arlbrandt teki 27. huhtikuuta 2013 KAJOTbet Hockey Gamesissa Brnossa turnauksen isäntäjoukkue Tšekkiä vastaan. Hänen osumansa jäi Ruotsin 0–1-voittoon päättyneen ottelun ratkaisumaaliksi. Arlbrandt on pelannut myös neljä nuorten maaottelua.


title: Pär Arlbrandt

text: Arlbrandtilla on vaimo ja kolme lasta. Perhe asuu Linköpingissä.


title: Robert Balser

text: Robert ”Bob” Balser (25. maaliskuuta 1927 Rochester, New York – 4. tammikuuta 2016 Los Angeles, Kalifornia) oli yhdysvaltalainen animaattori, joka työskenteli pääasiassa Euroopassa. Hänen tunnetuin työnsä oli animaation ohjaaminen elokuvaan "Keltainen sukellusvene" (1968). Balser työskenteli vuosina 1960–1961 Suomessa ja vaikutti Suomen mainosanimaatioalan kehitykseen.